"دەسەڵاتداران په‌نایان بۆ شكاندنی كه‌سایه‌تی مه‌عنه‌وی رۆژنامەنووسان بردووە"\nبەڕێوەبەری سەنتەری میترۆ رایگەیاند، ساڵی 2020 حكومه‌تی هه‌رێمی كوردستان، به ئامانجی كپكردنی ده‌نگی ئازادو جیاواز،هه‌موو ڕێكاره‌كانی زه‌بروزه‌نگی به‌رامبه‌ر به ئازادی ڕۆژنامه‌گه‌ری به‌كارهێناوه، جەختیشلەوەدەکاتەوە، به‌رده‌وام ده‌بن له پێناو فه‌راهه‌مكردنی ژینگه‌یه‌كی له‌بارتر بۆ كاری رۆژنامه‌نوسی و داكۆكی له ئازادی بیرورا.\nئەمڕۆ شەممە ١٦ی کانوونی دووەمی ٢٠٢١، سەنتەری میترۆ لە مەراسیمێکدا راپۆرتی ساڵانەی خۆی سەبارەت بە رەشی رۆژنامەنووسان بڵاوکردەوە لە مەراسیمێکیشدا دیاری محەمەد بەڕێوەبەری سەنتەرەکە رایگەیاند، ساڵی 2020 حكومه‌تی هه‌رێمی كوردستان، به ئامانجی كپكردنی ده‌نگی ئازادو جیاواز، هه‌موو ڕێكاره‌كانی زه‌بروزه‌نگی به‌رامبه‌ر به ئازادی ڕۆژنامه‌گه‌ری به‌كارهێناوه. به‌شێوه‌یه‌كی نایاسایی نوسینگه‌ی كه‌ناڵه‌كانیان داخستوه، فه‌زای كاری مه‌ده‌نیان به‌رته‌سكردۆته‌وه له‌هه‌موو خۆپیشاندانه‌كان ئاسته‌نگیان بۆ رۆژنامه‌نوسان دروستكردوه تا ڕوماڵی خۆپیشاندانه‌كان نه‌كه‌ن.\nلەبەشێکی دیکەی وتەکانیدا رایگەیاند، ساڵی 2020 بۆ ڕۆژنامه‌نوسان هێنده خراپ و نائارام بووه كه ئاسانترین كرده به‌لای هێزه ئه‌منییه‌كانه‌وه ئه‌وه بووه، به شه‌ق و ده‌مانچه‌ی كاره‌بایی په‌لاماری په‌یامنێران بده‌ن، به بێ فه‌رمانی دادگا ده‌ستگیریان بكه‌ن و بیانخه‌نه ناو زیندان و شه‌ق له خانمه ڕۆژنامه‌نوسان بده‌ن، به نامه‌ی زاره‌كی و له رێگه‌ی ئیس ئیم ئیس هه‌ڕه‌شه له كچان و كورانی ڕۆژنامه‌نوس بكه‌ن، له‌سه‌ر نوسینی پۆستی تۆڕه كۆمه‌ڵایه‌تییه‌كان چالاكوان و میدیاكاران بخه‌نه زیندانی تاكه‌كه‌سیه‌وه.\nدیاری محەمەد لەدرێژەی وتارەکەیدا جەختیلەوەکردەوە، حزبه ده‌سەڵاتداره‌كان به پاره‌ی سیاسی خه‌ڵك، ته‌نیا به ئازاردانی جه‌سته‌یی میدیاكاران و ڕۆژنامه‌نوسانه‌وه نه‌وه‌ستاون، به‌ڵكو په‌نایان بۆ شكاندنی كه‌سایه‌تی مه‌عنه‌وی ره‌خنه‌گران، ڕۆژنامه‌نوسان، چالاكوانی مافی مرۆڤیش بردووه، به پاره‌ی سیاسی له ڕیگه‌ی سه‌دان كه‌ناڵ و دامه‌زراوه‌ی میدیایی سێبه‌ر‌و هه‌زاران په‌یج‌و ئه‌وكانتی نه‌ناسراو سوكایه‌تیان پێده‌كه‌ن هه‌واڵی ساخته‌و درۆی هه‌ڵبه‌ستراو ده‌رباره‌یان بڵاوده‌كه‌نه‌وه، به ناوی دامه‌زراوه‌ی میدیای ئازاده‌وه كه له بنچینه‌دا خاوه‌نه‌كانی سه‌ركرده‌ی حزبه ده‌سه‌ڵاتداره‌كانن: ڕۆژانه په‌لاماری كچان و ژنانی هه‌ڵسواراوانی مافه‌كانی مرۆڤ ده‌ده‌ن، ئه‌مه جگه له به‌گه‌ڕخستنی ئه‌م میدیایانه بۆ شه‌ڕی به‌رژه‌وه‌ندییه تایبه‌تی‌و حزبیه‌كانیانی خۆیان.\nهاوکات بەڕێوەبەری سەنتەری میترۆ باسیلەوەشکرد، میترۆ له‌گه‌ڵ شه‌ریكه‌كانی له رێكخراوه نێوده‌وڵه‌تییه‌كان، كۆمیته‌ی به‌رگری له رۆژنامه‌نوسانی ئه‌مریكا، هیومان رایتس ۆچ، ناوه‌ندی خه‌لیج بۆ مافه‌كانی مرۆڤ، رێكخراوی پاڵپشتی میدیا نێوده‌وڵه‌تی، رێكخراوی ئه‌نتر نیوزی ئه‌مریكی، ده‌یان رێكخراوی عێراقی و كوردستانی له ناویاندا سه‌نیكای نیشتمانی رۆژنامه‌نوسانی عێراق و رێكخراوی سی دی ئۆی كوردستانی، به‌رده‌وام ده‌بێت له پێناو فه‌راهه‌مكردنی ژینگه‌یه‌كی له‌بارتر بۆ كاری رۆژنامه‌نوسی و داكۆكی له ئازادی بیرورا.\nبافڵ تاڵەبانی: رێگە بەهیچ کەسێک نادەین ئاستەنگ بۆ کارەکانی دەزگای دەستپاکی دروستبکات\nوەزیری دارایی باس لە کەمکردەنەوەی رێژەی لێبڕینی موچە دەکات


ده‌میرتاش: بزووتنه‌وه‌ى نه‌ته‌وه‌په‌رست ده‌یه‌وێت ده‌ست به‌سه‌ر توركیادا بگرێت\nسه‌رچاوه راگه‌یاندنه‌كانى توركیا ئاشكرایانكرد، سه‌لاحه‌دین ده‌میرتاش، هاوسه‌رۆكى پێشووى پارتى دیموكراتى گه‌لان هۆشدارى له‌باره‌ى ئه‌و فشارانه‌وه داوه كه پارتى بزووتنه‌وه‌ى نه‌ته‌وه‌په‌رست له‌به‌رامبه‌ر پارتى ده‌سه‌ڵاتدار پیاده‌ى ده‌كات تاوه‌كو كۆنترۆڵى ده‌سه‌ڵات بكات و جارێكى تر دروستبكرێته‌وه.\nده‌میرتاش راشیگه‌یاندووه كه پارتى نه‌ته‌وه‌په‌رستى توركیا له‌هه‌وڵى ئه‌وه‌دایه سوودمه‌ند بێت له‌پشتبه‌ستنى پارتى دادو گه‌شه‌پێدان له‌سه‌ر بزووتنه‌وه‌كه‌و سه‌ركه‌وتنى له‌هه‌ڵبژاردنه‌كاندا، جه‌ختیشى كرده‌وه كه پارتى بزووتنه‌وه‌ى نه‌ته‌وه‌په‌رست له‌هێنانه‌دى ئامانجه‌كه‌یدا سه‌ركه‌وتوو نابێت.\nله‌لایه‌كى تره‌وه، ده‌میرتاش جه‌ختى له‌سه‌ر ئه‌وه كردوه‌وه كه پێویسته پارته به‌رهه‌ڵستكاره‌كانى توركیا له‌سه‌ر خاڵى هاوبه‌شى نێوانیان بگه‌نه رێككه‌وتن كه خۆى له به‌ها دیموكراتییه‌كاندا ده‌بینێته‌وه‌و پێویستیشه له‌ئێستادا هاوپه‌یمانییه‌ك دروستبكه‌ن و چاوه‌ڕێى هه‌ڵبژاردنه‌كانى 2003 نه‌كه‌ن، ئاماژه‌ى به‌وه‌شداوه كه پێویسته له‌سه‌ر سه‌رجه‌م پارته‌كان كه شه‌ڕ بۆ دیموكراتیه‌ت ده‌كه‌ن، یه‌كبگرن.\nله‌باره‌ى داخستنى پارتى دیموكراتى گه‌لانه‌وه، ده‌میرتاش رایگه‌یاند: هه‌وڵه‌كان بۆ داخستنى پارتى دیموكراتى گه‌لان ئاماژه‌یه‌كى تره له‌دووركه‌وتنه‌وه‌ى ئه‌ردۆگان و پارتى دادو گه‌شه‌پێدان له‌و پره‌نسیپانه‌ى پارته‌كه‌یانى له‌سه‌ر دامه‌زراندووه.\nوتیشى: یه‌كێك له‌ئامانجه‌كانى داخستنى پارتى گه‌لانى دیموكرات وروژاندنى بگره‌وبه‌رده‌یه له‌نێوان پارته نه‌یاره‌كان و لاوازكردن و دابه‌شكردنیى.\nئه‌وه‌ى جێى وه‌بیرهێنانه‌وه‌یه، له‌م رۆژانه‌ى رابردوودا، حكومه‌ته‌كه‌ى پارتى دادو گه‌شه‌پێدان به‌ده‌م ژماره‌یه‌ك له‌داوكارییه‌كانى ده‌وڵه‌ت باخچه‌لییه‌وه چووه، له‌نێویشیاند، به‌رزكردنه‌وه‌ى داواكارى بووه بۆ داخستنى پارتى دیموكراتى گه‌لان و بێبه‌شكردنى 600 ئه‌ندامى ئه‌و پارته له‌كارى سیاسى، هه‌روه‌ها لێكۆڵینه‌وه‌یان له‌گه‌ڵ 10 له‌و جه‌نه‌راڵانه كردووه كه ئیمزایان له‌سه‌ر به‌یاننامه‌یه‌ك كردووه‌و گفتوگۆیان له‌باره‌ى كشانه‌وه له رێككه‌وتننامه‌ى مۆنترۆ ره‌تكردۆته‌وه، دواى ئه‌وه‌ى باخچه‌لی داوایكردبوو سه‌رجه‌م ئه‌وانه‌ى ئیمزایان له‌سه‌ر به‌یاننامه‌كه كردووه‌و بریتین له 104 ئه‌فسه‌رى خانه‌نشین، پله‌كانیان لێسه‌نرێته‌وه‌و له‌مووچه‌ى خانه‌نشینى بێبه‌ش بكرێن.


مۆسکۆ: ئێران ناکشێتەوە\nYou are at:Home»بابەتی گشتی»عێراق و جیهان»مۆسکۆ: ئێران ناکشێتەوە\nجێگری وەزیری دەرەوەی روسیا لە لێدوانێکدا دەڵێت، بڕیاری سزادانی مۆسکۆ لە لایەن واشنتۆنەوە رێگرە لە بەردەم جێبەجێکرانی رێککەوتنی پەیوەست بە کشانەوەی هێزەکانی ئێرانی لە سوریا.\nسێرگی ریابکۆف، جێگری وەزیری دەرەوەی روسیا دەڵێت: گەمارۆکانی ئەمریکا بۆ سەر کەرتی پیشسازی نەوتی روسیا، رێگرە لەبەردەم جێبەجێکردنی رێککەوتنی مۆسکۆ و واشنتۆن، لەبارەی کشانەوەی هێزەکانی ئێرانی لە خاکی سوریا.\nریابکۆف دەشڵێت، کشانەوەی هێزەکانی ئێرانی و چەکە قورسەکانی ئەم وڵاتە تا ١٠٠ کیلۆمەتری سنوورەکانی ئیسرائیل، لە کاتێکدا، کە واشنتۆن سزای مۆسکۆ دەدات، ناخرێتە بواری جێبەجێکردنەوە و مۆسکۆ ئامادە نییە لە گەڵ واشنتۆن رێککەوتن بکات.\nبە گوتەی ریابکۆف، روسیا هەوڵی داو، کە هێزە سەربازیەکانی سەر بە ئێران لە نزیک سنورەکانی ئیسرائیل و بەرزاییەکانی جۆلان دوور بخاتەوە. ئێمە دەمانهەوێ ئەم رەوتە درێژەی هەبێت و ئێرانیەکان تا مەودای ١٠٠ کیلۆمەتر، هێزەکانی خۆیان بکشێننەوە.


هەپەگە:”بەهۆی هێرشی كیمیایی توركیا دوو گەریلا شەهید بوون” – تۆڕی میدیایی خەڵک\nهێزەكانی پاراستنی گەل (هەپەگە) ڕایدەگەیەنێت،:”دوو گەریلایان لە ئەنجامی هێرشی گازی كیمیایی سوپای توركیا لە ناوچەی ئاڤاشینی باشووری كوردستان شەهید بوون”.\nهێزەكانی پاراستنی گەل (هەپەگە) كە باڵی سەربازی پارتی كرێكارانی كوردستان (پەكەكە) لە ڕاگەیەنراوێكدا ڕایگەیاند،”سوپای توركیا لە باشووری كوردستان ڕۆژانە بە ئاشكرا تاوانی شەڕ ئەنجامدەدات و بە بەكارهێنانی گازی ژەهراوی و كیمیایی هێرش دەكاتە سەر هێزەكانمان”.\nهەپەگە ئاماژەی بەوەشداوە، توركیا سەرباری ئەوەی لە ماوەی نزیكەی پێنج مانگی ڕابردوودا لە شەڕی دژ بە گەریلاكانیان لە باشووری كوردستان هەموو جۆرە تەكنیكێكی شەڕی بەكارهێناوە، بەڵام گورزی تووندیان بەركەوتووە.\nهەپەگە ئەوەشی خستووەتەڕوو: “ڕۆژی 26ی ئابی 2021 لە ناوچەی ئاڤاشین لە گرێ سۆر، لە ئەنجامی بەكارهێنانی گازی كیمیایی لەلایەن سوپای توركیا دوو گەریلا شەهیدبوون” و دواتر ناسنامەكانیان ئاشكرا دەكەن.\nهەپەگە؛ لەمەتینا 5 سەرباز كورژران و 2 سەنگەریش ڕووخێنران\nخەڵك هێزەكانی پاراستنی گەل ڕایدەگەیەنێت، لە چالاكییەكی گەریلا لە مەتینا 5 سەرباز كوژران و و ٢ سەنگەر و چەكێكی ئەی ٤، بۆمب هاوێژ و كامێرایەكی مۆبەس…\n18 تشرینی دووهەم 2021 5.30 pm\nخەڵك – گەریلا تیڤی ڤیدیۆی چالاكیی گەریلاكانی یەژاستاری بڵاوكردەوە ، كە ڕۆژی ٢٣ی تشرینی یەكەم لە ناوچەی مەتینا…\n23 مارس 2021 7.20 pm\nخەڵك هێزەكانی پاراستنی گەل رایدەگەیەنێت ، لە ئەنجامی چەند چالاكییەكی گەریلادا ناوچەكانی زاپ، ئاڤاشین، مەتینا…


مەژیێ پەکەکێ ئەڤەیە... - دارکا مازی\nمەژیێ پەکەکێ ئەڤەیە…\nگەلەک جارا و تایبەتی د مەدیا جڤاکی دا بەحسا راستیا سیاسەتا کو پەکەکە رێڤە دبە دهێت کرن، ئەڤ سیاسەت ژ ئالیێ ھندەک کەسان ڤە تێ رەخنە کرن. لێ ئەگەر کوردەک سیاسەتمەدار یان ژی کوردەک کو خوە رەوشەنبیر، ھونەرمەند دبینە ھەتا ڤێ گاڤێ، پشتی ئەوقاس بوویەر و گۆتنا ژ سیاسەتا پەکەکێ تێنەگەهشتبە، ئەو چ جاران ژی تێ ناگەھە.\nسیاسەتا پەکەکێ نایێ رەخنە کرن، یان تو قەبوول دکەی و دبیە کۆلە و مرید، یان ژی تو ژ بۆ کو روومەتا ملەتێ کورد بپارێزی ڤەکری ل ھمبەر ڤێ سیاسەتا قرێژ جھ دگری. پەکەکە ب خوە ڤەکری بەحسا راستیا خوە دکە، ل ڤێ دەرێ کێشە نە پەکەکەیە، کێشە ئەو مرۆڤن کو ل دووڤ سیاسەتا پەکەکێ کەتی و پرۆپاگاندەیا وان دکەن.\nبێ گومان هندەک سەدەم ھەنە کو خەلکەک ل دووڤ سیاسەتا پەکەکێ دچیت، ئەو سەدەم تەنێ بەرژەوەندیێن کەسۆکی و کەسایەتا لاوازە.\nگەلەک جارا بەرپرسێن پەکەکێ راستیا خوە دبێژن، لێ مرید ناخوازن تێ بگەهن.\nچەند وێنە و گۆتن کو بەرپرسێن پەکەکێ تێدا راستیا خوە دبێژن.\nبەسێ هۆزات ئەنداما رێڤەبەریا پەکەکێ یە و دبێژە: شەنگال نە بەشەک ژ کوردستانێیە، ئەو پارچەیەک ژ ئیراقێیە.\nحەنیفا حوسەین ئەنداما سەرکردایەتیا تەڤ-دەمێ یە و دبێژە: بارزانی دخوازە باشوور و رۆژئاڤا بکە یەک و دەولەتەکا کوردی راگھینە. ئەم رێ نادن ڤێ یەکێ. ژ بۆ ڤێ شەر ل شنگالێ چێدبە.\nخەتیب دیجلە، بەرپرسەکێ پەکەکێ یە و دبێژە: مە رامانا دەولەتا کوردی ئاڤێتیە سەر گیفکی. نابە برێز بارزانی ژی دەولەتەک کوردی دامەزرینە. دەولەتا کوردی تێ واتەیا مرن و ئێشا کوردا.\nگەنەرالەکێ ترک ژی دبێژە: ژ بۆ مە شەر ل گەل پەکەکێ نە گەلەک گرینگە. شەرەکێ ل ژێر کۆنترۆلا مە دا تێ کرن. ژ بۆ مە یا گرینگ ئەوە کو ئەم نەھێلن ل باشوورێ وەلاتێ مە دەولەتەک کورد بهێتە دامەزراندن. مە کاری ئەم بارزانی ب خرابی ژ بۆ کوردێن ترکیا بدین ناساندن، یا گرینگ ژ بۆ مە ئەڤە.


خراپی بەنزین لە سلێمانی بەرۆكی شۆفێران بەرناداتئەندامێكی ئەنجومەن: پارێزگار وتی بەنزین كێشەی نییە – تۆڕی میدیایی خەڵک\nخراپی بەنزین لە سلێمانی بەرۆكی شۆفێران بەرنادات\nئەندامێكی ئەنجومەن: پارێزگار وتی بەنزین كێشەی نییە\n2018/07/21 - 8:59 PM\nخراپی بەنزین لە سلێمانی جارێكی دیكە بەرۆكی شۆفیرای گرتەوە و سوتاندنی فیول پەمپ تەنانەت سوتانی ئۆتۆمبێلیشی لێكەوتۆتەوە، جێگری سەرۆكی وزە و سەرچاوە سروشتیەكانی ئەنجومەنی پارێزگای سلێمانی-یش دەڵێت: “بەدواداچوومان بۆ ژمارەیەك بەنزینخانە كردووە، هیچ كێشەیەكی ئەوتۆیان نەبووە تا پێیان دابخرێت”.\nڕێكەوت زەكی، جێگری سەرۆكی لیژنەی وزە و سەرچاوە سروشتیەكانی ئەنجومەنی پارێزگای سلێمانی بە (خەڵك)ی ڕاگەیاند، ماوەیەك خراپی بەنزین بۆتە هۆی سووتاندن و لەكاركەوتنی فیول پەمپی ئۆتۆمبێل، هەندێك جاریش بۆتە هۆی سووتاندنی ئۆتۆمبێلەكان.\nڕاشیگەیاند، بۆ بەدواداچوونی ئەو بابەتە بە هەماهەنگی لەگەڵ لایەنە پەیوەندیدراەكانی سلێمانی چووینە ژمارەیەك بەنزینخانە و پشكنینان بۆ كرا، بەڵام سەرجەمیان كێشەیەكی ئەوتۆیان نەبووە، كە شایەنی ئەوە بێت بەنزینخانەكەی پێ دابخرێت.\nوتیشی، “لیژنەكەمان پێشتر و لەمانگی حوزەیران میوانداری پارێزگاری سلێمانی كرد، ئەوەی بەیان كرد، كە هیچ كێشەیەك لە بەنزینی سنوری سلێمانی بوونی نیە و تەنانەت فیول پەمپ-یش نەسوتاوە”.\nڕاشیگەیاند، ئەو لە كۆبوونەوەكە تەحەدای ئەوەی دەكرد، ئەگەر لە سلێمانی بەهۆی بەنزینەوە فیول پەمپ یان ئۆتۆمبیلێك بسوتێ دەیگرێتە ئەستۆ، بەوەی دڵنیایە لەوەی بەنزینی سلێمانی هیچ كێشەی لە ڕووی كوالێتیەوە نیە.\nحاجی ئۆمەران.. دەست بەسەر زیاد لە دوو تەن دەرمانی قاچاخدا گیرا\nمووچەی بەشێكی مووچەخۆرانی زیادكرد\nعەبادی دەستپێكردنەوەی دامەزراندنی ڕاگەیاند\nراپۆرت6 خولەک پێش ئێستا


گەرمیان... نرخی ئەمپێری مۆلیدە ئەهلیەكان دیاری كرا\nSalam 07/06/2016 - 09:51 بڵاوکراوەتەوە لە هەواڵ/كوردستانی\nقائیمقامیەتی قەزای كەلار ڕایدەگەیەنێت: مۆلیدە ئەهلیەكان قەرەبووی 50 كاتژمێر كارەبای مانگی ڕابردوو دەكەنەوە و بۆ پێدانی 235كاتژمێریش 7500 دینار دیاری كرا.\nقائیمقامیەتی قەزای كەلار لە ڕاگەیەندراوێكدا كە وێنەیەكی دەست كوردیو كەوتوە ڕایگەیاند: لیژنەی باڵای ئابوری نرخی ئەمپێری مۆلیدە ئەهلیەكانی لە سنوری ئیدارەی گەرمیان دیاری كرد كە مۆلیدە ئەهلیەكان قەرەبووی 50 كاتژمێر كارەابی مانگی ڕابردوو دەكەنەوە لەم مانگەدا لە بەرامبەر پێدانی 235 كاتژمێر كارەبا بۆ هەر ئەمپێرێك بڕی 7500 دینار وەردەگیرێت.\nهەروەها ئاماژەی بەوەش كردووە: مۆلیدە ئەهلیەكان ئەگەر كەمتر لە وەی بۆیان دیاری كراوە كارەبایان دا بە هاوڵاتیان " قەرەبووی هاوڵاتیان دەكەنەوە " بە پێچەوانەیشەوە هاوڵاتیان قەرەبووی خاوەن مۆلیدەكان دەكەنەوە و مۆلیدە ئەهلیەكان لە كات ژمێر 10 ی پێش نیوەڕۆ تاوەكو چواری بەیانی دوای بچڕانی كارەبای نیشتمانی پابەند دەبن پە پیدانی كارەبا بە هاوڵاتیان بە پێچەوانەوە سزای دارایی دەدرێن.\nلە ڕاگەیەندراوەكەی قائیمقامیەتی قەزای كەلار ئەوەش خراوەتەڕوو: نرخی ئیش پێكردنی كاتژمیرێك مۆلیدە ئەهلیەكان بۆ مانگی 6 لە سنوری ئیدارەی گەرمیان بە 40 دینار دیاری كرا ئەمە لە كاتێكدا لە سنوری پاریزگای سلێمانی (42)دینار بۆ هەر كات ژمێرێك دیاری كراوە و مۆلیدە ئەهلیەكان دەتوانن دوای پێنج كاتژمێر ئیش كردنی مۆلیدەكانیان كات ژمێرێك پشوو بە مۆلیدەكانیان بدەن.


👫 هاوڕێ باخەوان Kişiler\n📅 Da eklendi Dec 9 2008 10:19AM\n👁 Bu başlık 4,718,517 defa görüntülendi\nژیاننامە ناوی تەواوم (هاوڕێ قادر رەسوڵ)ە. رەوانش [ Daha... 👁] ✖ ✖ 26 64 ✔ 99% ✍ H.B. 9-12-2008 10:19:58\n📕 هاوڕێنامە - وەشانی 4ەم Kütüphane\n📅 Da eklendi Jun 3 2014 10:44PM\n👁 Bu başlık 28,234 defa görüntülendi\nرووداونامەیەکی کڕۆنۆلۆژییە بۆ مێژووی کوردستان و کو [ Daha... 👁] 📕 ✖ 2 0 ✔ 99% ✍ H.B. 3-6-2014 22:44:08\n📕 هاوڕێنامە بۆ مێژووی کوردستان و کورد Kütüphane\n📅 Da eklendi Nov 17 2010 10:24AM\n👁 Bu başlık 113,101 defa görüntülendi\nهاوڕێ باخەوان چاپی یەکەم – بنکەی چاپ و پەخشی سەرد [ Daha... 👁] 📕 ✖ 3 7 ✔ 99% ✍ H.B. 17-11-2010 10:24:09\n📊 Istatistik Başlık Sayısı 380,032


نوێترین لێدوانی سەرکردە گەنجەکەی ئەفغانستان\nکاتی دابەشکردنی پارەی گەنمی جوتیاران ئاشکراکرا\nلە بەغدا بەهۆی لێکخشانی تانکی بەنزین و بوتڵێک غازەوە تەقینەوەیەک روویدا\nکەسێک بەهۆی تەقینەوەی تانکی بەنزینی ئۆتۆمبێلێکەوە گیانی لەدەستدا\nکەشناسی هەرێم: سبەینێ لەم ناوچانە باران دەبارێت\nوەزارەتی کشتوکاڵ: دەمانەوێت بە نرخێکی گونجاو هێلکە بۆ هاوڵاتییان دابینبکرێت\nگوژمەیەکی دیکەی پارەی جوتیاران گەیشتە هەرێم\nبانکی ناوەندی عێراقی لەسەر چەند فەردە پارەیەکی حەشاردراو هاتەدەنگ\nلە ناو رەوتی سەدرەوە زانیاری لەسەر سەرۆک وەزیرانی داهاتووی عێراق ئاشکرادەکرێت\n21124 جار خوێندراوەتەوە\nئەحمەد شا مەسعود کوڕی سەرکردەی کۆچکردووی ئەفغانستان ڕايگەیاند، دۆڵی پەنچشیر ڕادەستی تاڵیبان ناکرێتەوە و ئەگەر هەوڵی کۆنترۆڵکردنی بدەن ئەوان ئامادەن بەرهەڵستی بکەن و ئاماژەی بەوەشدا کە ئەفغانستان لە لێواری کارەساتی مرۆییدایە .\nئەمڕۆ یەکشەممە، ئەحمەد شا مەسعود لە لێدوانێکى بە کەناڵى عەرەبییەى وت، ئەوان ڕووبەڕووی یەکێتی سۆڤیەت بوونەتەوە و دەتوانن ڕووبەڕووی تاڵیبان ببنەوە.\nئەوەشی خستەڕوو، هیچ کێشەیەک لەگەڵ حکومەتێکدا نییە کە تاڵیبان بەشداربێت تیایدا و ئەفغانستان پێویستی بە حکومەتێکی گشتگیر هەیە.\nسەرکردە گەنجەکە ئاماژەى بەوەش کرد، دەیەوێت کۆتایی بە شەڕی ئەفغانستان بهێنێت و بەدیالۆگ کێشەکان چارەسەر بکرێت، بەڵام ئەگەر تاڵیبان دیالۆگ ڕەت بکاتەوە، هیچ ڕێگەیەک جگە لەشەڕ لەئارادانییە و ئەگەر بزوتنەوەکە لەسەر ئەو رێگایە بەردەوامبێت زۆر ناخایەنێت.\nهاوکات حکومەتەکەی ئەشرەف غەنی بە بەرپرسیار زانى لە کەوتنی خێرای وڵاتەکەیی و ڕێککەوتنی ئاشتی نێوان تاڵیبان و ئەمریکای بە خیانەت ناوبرد.\nلێدوانەکە لەکاتێکدایە، لە سەرەتای مانگی تەمموزی رابردوو، بەبریارێکی سەرۆکی ئەمەریکا سەرجەم هێزەکانی ئەو وڵاتە لە ئەفغانستان کشێنرانەوە و بزوتنەوەی تاڵیبان دەستیکرد بە شەڕ و زۆربەی شارەکانی کۆنترۆڵکرد و دەستی بەسەر کابوڵی پایتەخت و کۆشکی سەرۆکایەتیدا گرت و حکومەتی ئەفغانستان رووخا و سەرۆکى ئەو وڵاتەش بەرەو تاجیکستان هەڵهات و ئێستا نیشتەجێی ئیماڕاتە.\nنرخی دۆلار گۆڕانکاری بەسەردا هات


ئەفشار ئەقدەسی:: کاک سەعید. سەرکردەیەک لە پێش زەمانەوە ئەو ئەستێرەیەی تاوێ هەڵات، رووناکیی بەخشی و ئاوا بوو | نوێنەرایەتی ئوروپا پارتی ئازادیی کوردستان\n28 ساڵ له‌مه‌وبه‌ر له هه‌نگاوێکی ئازایانه‌دا شه‌هیدسه‌عید یه‌زدانپه‌نا ڕۆڵه‌ی هه‌ڵکه‌وتووی کورد و کوردستان، ئه‌رکی دامه‌زراندن و رێبەرایەتی کردنی پارتی ئازادیی کوردستانی گرته ئه‌ستۆ و ئامانج و سیاسەتە سەرەتاییەکانی گەڵاڵە کرد.\nئێستا پاش 28 ساڵە کە لەو هەنگاوە مەزنە دەڕوانم و ئاوڕ بۆ دواوە ئەدەمەوە، زۆر خۆم بە بەختەوەر ئەزانم یەکێک بووم لەوانەی لەو رۆژانەدا شانازیی ئەوە بووە، لە کۆڕی ئەو هاورێ و هاوسەنگارانەدا بم ک سەعید یەزدانپەنا سەرکردایەتی کردوون. چۆن شانازیی نەکەم کە هاورێی رێگا و خەباتێک بووم کوردایەتی و کوردستانیی بوونی لە بەرانبەر ئێرانچیەتی و خۆ بە کەم زانین داهێنا؟ چۆن شانازی نەکەم کە قوتابیی گەورە سەرکردەیەک بم کە زۆر لە پێش زەمانەوە بوو و ئەوەی ئەو وتی و دایهێنا ئەمڕۆ پێشبڕکێی لە سەر ئەکرێ کە کێ لە پێشدا باسی کردوە. ئێستاش کاتێ ئەو رستە بە ناوبانگەی شەهید سەعید لە نامیلەکەکەیدا ئەخوێنمەوە، وەک رۆژی یەکەم گوڕ و تینی خەباتم بۆ ئەگەڕێتەوە: ” ئێمە دەمانەوێ ئەو سامە بشکێنین و بە ڕاشکاوی بڵێێن کوردین و خەڵکی وەڵاتی داگیرکراوی کوردستانین، بە بێ ترس و لەرزی سیاسی لەوەی پێمان بڵێن تەجزیە تەڵەتب”.\nچەند ساڵێکە باس کردن لە فیدرالیزم و مافی دیاریکردنی چارەنووس و سەربەخۆیی و بەدەوڵەت بوونی کوردستان ئاسانە، زۆر کەس و لایەن باسی ئەکەن. ئەمڕۆ ئەگەر شەرمێونانەش بوو بێ، پارچەکانی کوردستان، لە جیاتی بە کوردستانی ئێران و عێراق و ترکیا و سووریا بە ” رۆژهەڵاتی کوردستان”و ” باشووری کوردستان” و ” باکووری کوردستان” و “رۆژاوای کوردستان” ناو ئەبەن. ئەمڕۆ قسە لە” نەتەوە” و “نەتەوایەتی” ئاسان بووە، ئاڵای کوردستان لە بنکە و بارەگا دانان و لە بەرۆک دان و لە پشت سەری خۆدانان و وێنە پێوەگرتن بووەتە باو. ئەمڕۆ گاڵتە کردن بە دروشمی” نەمان بۆ ئەمپڕیالیزم” و” خاشەبڕ کردنی نفوزی ئەمپڕیالیزم” و دیپلۆماسی کردن لە گەڵ ئەمپریالیزم، زانایی دێتە حیساب. بەڵام خۆ دوێنێ وا نەبوو، ئەو کاتەی سەعید یەزدانپەنا، بووە پێشەنگی گۆڕانکارییە سیاسی و فکرییەکان لە رۆژهەڵاتی کوردستان ، ئەوانەی بە پۆستی کەمتر لە” حیزبی تاقانە” و ” رێبەری بزوتنەوەی شۆڕشگێڕانەی خەلکی کوردستان” رازی نابن، لە بناخەوە لە گەڵ ئەو چەمک و دەستەواژانە بێگانە بوون، گاڵتەیان بە باسی سەربەخۆیی و بە دەوڵەتبوونی کورد دەهات و لە بینینی ئاڵای کوردستان دەسڵەمینیەوە و دەیان پرسی” ناسیۆنالیزم و لە کۆتایی سەدەی ٢٠ دا؟”. بەڵێ لەو رۆژگارەدا کە عەقڵی سیاسیی نوخبە سیاسیەکانی کورد” پێکهێنانی بەرەی دژە ئەمپریالیستی” و ” کۆمۆنیزمی کرێکاری بوو” ، سەرکردەی لاوی ئێمە گوتاری نەتەوەیی هەڵگرت و کوردستانی بوون و رێگای سەربەخۆیی گرتە بەر و باس و دروشمی بەرەی کوردستانی ودیپلۆماسی نەتەوەیی داهێنا. بۆیە ئێمە بەوپەڕی شانازییەوە بە سەعید یەزدانپەنا، سەرکردەی داهێنەری خەباتی نەتەوایەتی ئەنازین.بەڵام داخەکەم بۆ ئەو لاوە زانا و بلیمەتەی کە ئەگەر مابا ئەمرۆ لە گۆڕەپانی سیاسی رۆژهەڵات رکەبەری نەبوو، زۆر زوو کەوتە بەر سیاسەتی تێرۆری دەوڵەتیی ئێران و لە کیس ئێمە و نەتەوەکەمان و حیزبەکان چوو.\nقسە کردن لە کاک سەعید و خەسارەتی شەهید بوونی هەتا بڵێی زۆر و بێ پایانە. کاک سەعید” ئەستێرەیەک بوو، تاوێ هەڵات، رووناکیی دا و رۆیی”. بەڵام کاک سەعید بۆ من وخێزانە ٣ کەسیەکەی ئەو دەممان، هەر رێبەری سیاسی نەبوو. ئەو ئەرکی برا گەورەیی ئێمە و خاڵ و مامیی تاکە کوڕەکەشمانی هەڵگرتبوو. هەر ئەویش ناوی نێچیروانی کوڕمانی نا. بوونی ئەو ئاسوودەیی و هێمنی بوو بۆ ئێمە. بۆیە مەرگیشی کارەسات بوو بۆمان. لە کەشووهەوای ماڵی ئێمەدا سێبەری کاک سەعید هێشتا بە سەرمانەوە دیارە و هەر دەم لامان حازرە.\nبە هەموو تاڵی و ئازارێک کە شەهید بوونی کا سەعید خستیە سەرد دڵی ئێمە، بەڵام، سەربەرزین بەوەی رێگاکەی ون نەبوو و ئاڵاکەی هەر شکاوە راگیراوە. وەک خۆم سەربەرزم بەوەی ئەو رێگایەی ئەو گرتیە بەر،ونم نەکردوە وهەتا ئێستاش بە شانازیەوە پێیدا ئەڕۆم. ویژدانم ئاسودەیە کە لە رێگایەکدا خەبات ئەکەم کە رێگای راستەقینەی کوردایەتیە. رێگای داهێنان و باوەڕ بە خۆ بوون و خۆ بە کەم نەزانینە بەرانبەر نەتەوەی سەردەست.\nکاک سەعید هەزاران سڵاو لە گیانی پاکت، سڵاو لەو رێگای و رێباز و میراتە فکری و سیاسیەی بۆت بە جێ هێشتین.


نووچە نێت | ڕاستگۆیی بێ لایەنی| لەیلا مەجیدی دەنگۆكان رەتدەكاتەوە\nلەیلا مەجیدی دەنگۆكان رەتدەكاتەوە\nكچە سینەماكار و ئەكتەری بواری سینەما، لەیلا مەجیدی هەموو ئەو دەنگۆیانە رەتدەكاتەوە كە ماوەیەكە لە سۆشیال میدیا لەبارەی ژیانی تایبەتی بڵاودەكرێنەوە، دەڵێت” دەنگۆ و پروپاگەندەكان ناموەستێنێ و چۆكم پێ دانادات، دەبێت كەسانی نەخۆش و بێكار لەبەرامبەر كچانی رۆشنبیر و هونەرمەند بێدەنگ بن”.\nلەیلا مەجیدی، كچە ئەكتەرێكی بواری سینەمایە، لەدایكبووی سنەی رۆژهەڵاتی كوردستانە، ماوەی 10 ساڵە لە هەرێمی كوردستان نیشتەجێیە، رۆڵەكانی بوێرانەو هەستیارن، لەمبارەییەوە مەجیدی دەلێت” كاتێ هونەرت هەڵبژارد دەبێت ئەوەشت بیر بێت كە هونەری نواندن سنووری نییە، سەردەمیانە بیر بكەیتەوە”.\nلەیلا مەجیدی ماوەی چەند رۆژێكە لە سۆشیال میدیا، لە چەندین لاپەڕەی جیاواز جیاواز، مانشێت و سەردێری دوور لە راستی وەكخۆی باسیدەكات بەناوەوە بڵاودەكرێتەوە، مەجیدی دەلێت” ئەو وشە ناشیرین و ماشێتە ناڕاستانە ناموەستێنێ، بینەرە راستەقینەكانم دەزانن من كێم”.مەجیدی جگە لە كاری سینەما لە دەیان شانۆ لە كوردستان رۆڵی بینووە، دواین كاری لە فیستیڤاڵی سەرشەقام لە شاری كەركووك بووە بەناوی پایسكل”.


فاروق ڕەفیق مۆدێلی بەڕێوەبەریی ڕۆژئاوای کوردستان بۆ عێراق بە گونجاو دەبینێت | ROJnews\nچوؤرشەممە, 5 فبر 2020 - 08:25\nڕۆژنیوز – شنا فایەق و بەرهەم لەتیف\nفاروق ڕەفیق، داگیرکاریی ئەمریکا و هەڵەستراتیژییەکانی دەسەڵاتدارانی عێراق بە کوردیشەوە بەهۆکاری ئاڵۆزبوونی دۆخەکە دەزانێت و مۆدێلی بەڕێوەبەریی ڕۆژئاوای کوردستانیش بۆ عێراق پێشنیار دەکات، هیوادەخوازێت، کە خۆپشاندەران وەک ڕۆژئاوا دروشمی پێکەوەژیان بەرزبکەنەوە.\nفاروق ڕەفیق، لێکۆڵەری فەلسەفە لەم چاوپێکەوتنەدا دۆخی ئێستای عێراق هەڵدەسەنگێنێت و هۆکارەکانی دروستبوونی ئەم دۆخە ئاڵۆزە شیدەکاتەوە.\nئەم دۆخەی لە عێراق دروستبوو بۆچی؟\nفاروق ڕەفیق: دەرئەنجامی چەندین هەڵەی گەورەی ستراتیژییە، یەکێک لەوانە داگیرکردنی عێراقە لەلایەن ئەمریکاوە.\n"دەبوو بەعس لەناو خۆدا بڕوخێندرێت"\n-چونکە ناسروشتییە هێزێک لەدەروە بێتو کۆمەڵێک خەڵکی بیر و کردار فاشی لەگەڵ خۆی بهێنێتەوە و عێراقیان ڕادەست بکات، کە بەشێک لەوانە ئیرهابیین، حزبی دەعوە لە هەشتاکاندا کردەوەی ئیرهابیی دەکرد، ئەوانەی سەفارتی عێراقیان تەقاندەوە ئێستا لە پەرلەماندان، دەبوو ڕژێمی بەعس خۆی لەناو خۆیدا بکەوێت، نەک ئەمریکا بیخات.\n-هەڵەکانی ئەمریکا چیبوون؟\nفاروق ڕەفیق: ئەمریکا عێراقی لەسەر سینییەکی ئاڵتونیی پێکەشی ئەو هێزە ئاینیی و میلشیایانە کرد، کە ئێران دروستیکردوون و هێزی ترسناک و خاوەن ڕابردووی خراپن، ئەگەر عێراق بدەیتە دەست هێزێکی ئاینیی میلشیایی ئەوە دەرئەنجامەکەیەتی. ئەمە هەڵەی ئەمریکایە، کە پەرلەمان کراوەتە شوێنی کڕینی ویژدانی خەڵک، لە مێژووی مرۆڤایەتییدا دزیی وا نەکراوە کەسێک ٣٠ هەزار دۆلار وەربگرێت و ٢٤ پاسەوانی هەبێت، ئەمانە کۆمەڵێک دزن لە شوێنێکدا کۆبوونەتەوە، واتای چی کەسێک بە چوار ساڵ پەرلەمانتاریی خانەنشین بکرێت و هەزاران دۆلار وەربگرێت؟ لەکاتێکدا لەناو ئەمریکا ئەگەر تەمەنت نەبێت بە ٦٥ ساڵ خانەنشین نابێت.\n-ئەو حوکمڕانییەی ئێستا لە عێراق هەیە چۆن پێناسەی دەکەیت؟\n"حوکمڕانیی چەتە و دزەکانە"\nفاروق ڕەفیق: حوکمڕانی چەتە و دزەکانە، لە عێراق ویلایەتی فەقێ هەیە، یەک کەس بەناوی سیستانی حوکم دەکات، ئەوانەی تر بۆ ڕازاندنەوە و بۆیاخکردنی وڵاتەکەن، بێ ڕەزامەندیی ئەو هیچ شتێک ڕوونادات.\n-ڕۆڵی کورد چییە؟\n"کورد کارەساتی گەورەی ناوەتەوە"\nفاروق ڕەفیق: کورد کارەساتێکی گەورەی ناوەتەوە لە عێراق-دا، چونکە ئەفسانەیەکیان بەناوی 'مەزڵومیەتی شیعە' دروستکرد، وایان نیشاندا هاوشێوەی کورد، زوڵم لە شیعەکانیش کراوە، بەڵام ئەمە ئەفسانەیە، حزبە شیعییەکانیش ئەمەیان قۆستەوە و بۆئەوەی ئیدی حوکمی عێراق بکەن بۆ ئەبەد.\nفاروق ڕەفیق: بە وتەی بیرمەندێکی بەعسی، سەدا ٦٢ی ئەندامانی حزبی بەعس شیعە بوون، ئەو جەلادانەی دەهاتن بۆ کوردستان و دەستدرێژییان دەکردە سەر خەڵک، زۆربەیان شیعەبوون و خەڵکی ناسریە و نەجەف و بەسرە بوون، ڕاستە لە ساڵی ١٩٩١ ڕاپەڕینەکەیان سەرکوت کرا، بەڵام لە عێراق عەرەب حوکمی کردووە و شتیک بەناوی شیعە و سونە نەبووە، لەپڕێکدا شیعە و سوننە قوتبوونەتەوە، عەرەب هەبووە و هەتا ئەمڕۆ میللەتێکی سەردەستن، میللەتی ژێردەستیش کورد بووە.\n-بۆچوونت لەسەر حزبە عێراقییەکان چییە؟\n"حزب لە عێراقدا نییە"\nفاروق ڕەفیق: لە عێراق حزبی دینیی هەیە، حزبی دینیی یەعنی چی؟ نابێت حزبی دینی هەبێت، دینی چۆن حزب دەبێت، حزب چۆن دینیی دەبێت؟ بۆ نمونە لەناو یەکگرتووی ئیسلامییدا، کاکەکەیی، شەبەک، شیعە، خانمی سفور هەیە؟ نییە، دەبێت باوەڕت بە مەزهەبی ئیخوانی عالەمیی هەبێت ئینجا دەبیت بە یەکگرتوو، ئەی دەعوە چییە؟، ڤێرژنەکەی ئیخوان موسلیمینە لەناو شیعەدا، ئەویش بەس شیعە وەردەگرێت، بۆیە حزب لە عێراقدا نییە، ئەمەش کارەساتە، یەک حزب بووە ئەویش بووبە قوربانیی چەقبەستوویی فکری و ئایدۆلۆژی خۆی، ئەویش حزبی شیوعی عێراقییە، دەیتوانی دوای کەوتنی بلۆکی شەرق و ئایدۆلۆژیای کۆمۆنیزم، پێداچوونەوەی فکری خۆی بکاتەوە و ببێت بە حزبێکی نیشتیمانیی، چونکە بنەمای هەبوو، کورد و عەرەب و تورکمانی تێدابوو، مێژووی هەبوو، بەڵام بوو بە قوربانیی کۆمەڵێک بەناو سیاسەتمەداری گەمژە، لەوانەی ئەگەر لە مۆسکۆ باران ببارییایە لێرە چتریان هەڵدەدا، ئەوە ناتوانێت سیاسەت بکات، کە لە مۆسکۆوە پەیامی بۆ بێت و ئەو چی پێ بڵێت ئەوە بکات.\nکورد دەیتوانی چی بکات، کە نەیکردووە؟\n"دەیتوانی شتی گەورە بکات"\nفاروق ڕەفیق: کورد ڕۆڵی گەورەی لە تەفروتوناکردنی عێراقدا هەیە، چوون بۆ پەرلەمان جگە لە خۆلێسانەوە و کڕین و فرۆشتنی ویژدان هیچی دیکە نییە، خەڵک دەناسم نەک عەرەبیی، کوردی نازانێت، کەچی بە دەفتەرێک دۆلار خانەنشینە، ئەمە دزییە، بەشدارییکردنە لە فەرهودکردنی عێراق، ئەو دامەزراوەیە بۆ فەرهودکردنی عێراق و ڕەوایەتییدان بە فەرهودکردنی عێراق دروستبووە و کورد چووەتە ئەوێوە، کورد دەیتوانی شتی گەورەتر بکات، بەس نەیکرد، ئێمە نەتەوەیەکی بندەست بووین و زوڵممان لێکراوە، خاوەنی ئەنفالین، دەبوایە عەقڵمان هێندەی ئەوە گەورەبوایە، بەڵام عەقڵمان گەورە نەبوو، ئێمە بەدەست نادادییەوە چەشتوومانە، بەڵام ئێستا خۆمان بەشێکی گەورەی دانەبڕاوین لەو نادادییەی لە عێراق-دا هەیە، کورد بەشدارە لە دزیی و فەرهودکردنی عێراقدا، لە لێدان لە مەدەنییەت و بنەبڕکردنی، عێراق کتومت مۆدێلی کلیپتۆکراسییەکی ترسناکە"حوکمڕانیی چەتەکان"، کوردیش برابەشە لەمەدا، چونکە قبوڵی کردووە و خواردوویەتی لێی، هەروەها کورد نەیتوانی مۆدێلێکی جێگرەوە پێشکەش بکات، لەکاتێکدا دەیتوانی و دەبوو ئەمە بکات، نەک ببێت بە چەتە.\n-سیستمی عێراق فیدراڵییە، کە بە مۆدێلێکی هەرە گونجاوی حوکمڕانیی پێناسە دەکرێت، بۆچی لە عێراق ئەم هەموو کێشەی دورستکردووە؟\n"فیدراڵیی لە بیرکردنەوەوە دروست نەبوو"\nفاروق ڕەفیق: فیدراڵیزم لە غەباوەتەوە بوو، لە بیرکردنەوەوە نەبوو، ئەمە فیدراڵیزم نییە، بەڵکو فۆرمێکی شێواوی فیدراڵیزمە، فیدراڵیزم مۆدێلێکی گرنگ و شێوازێکی پێکەوەژیانە، کە بەردەوام دەتوانێت گەورەتر بێت، کاتی خۆی هێزێک وتی داوای فیدراڵیی بکەن و ئەمانیش داوایان کرد، خۆشیان نازانن فیدراڵی چییە، کوا دامەزراوەکانی فیدراڵیی؟، واتای چی ناوچەیەک پێی دەوترێت فیدراڵ، بەڵام باقیاتەکەی دامەزراوەی فیدراڵیی نەبێت؟، دابەشبوون بەسەر پارێزگاکاندا فیدراڵیی و دانان بە پێکەوەژیانی دوو نەتەوە دا نییە، کە لە ماوەی ١٠٠ ساڵدا بەریەک کەوتوون.\n-چی لەبارەی خۆپیشاندەرانەوە دەڵێیت؟\n"هۆشیاریی سیاسییان نییە"\nفاروق ڕەفیق: من ڕێزێکی گەورەم بۆیان هەیە، دژ بەم پرۆژە شکستخواردووەی عێراق و دز و چەتەکان وەستاونەتەوە، کە حوکمی عێراق دەکەن، دەستیان خۆش، بەڵام هۆشیاریی سیاسییان نییە، ئەمە لەهەمووی کارەساتبارترە، دروشمەکانیان گەڕانە بەدوای سەدام حسێنێکی دیکەدا، بەڵام شیعەبێت.\n-ئەمە بەهۆی نەبوونی ڕابەرایەتییکردنەوە دروستبووە؟\n"لە ئامادەنەبوونی بیرکردنەوەوەیە"\nفاروق ڕەفیق: لە ئامادەنەبوونی بیرکردنەوەوە هاتووە، لە ڕۆژهەڵاتی ناوەڕاستدا تاکە گروپێک کە بیربکاتەوە و شتێک بڵێت، کوردی ڕۆژئاوایە، ئێمە نا، ئێمە ئەحزابی کوردی عەقڵ و بیرکردنەوەی تیرۆر کردین، ڕۆژئاوا لەژێر کاریگەریی کوردی باکور بیر لە ڕۆژهەڵاتی ناوەڕاست دەکاتەوە، ئەم جۆرە بیرکردنەوە لەوێ شێوازێکی نوێی ژیان بەرهەم دێنێت، کە پێکەوەژیانی مسۆگەر کردووە، من لە ڕۆژئاوا بینیم ئەرمەن و مسوڵمان و کورد و مەسیح پێکەوە لە ئەنجومەنێکدان، فکرەی هاوسەرۆکییم لەوێ ئەزموون کرد، کە بینیم کوردێک وئەرمەنییەک هاوسەرۆکن، ئەمە بیرکردنەوەیە، نەک ئەوەی لە عێراق هەیە.\n-بۆچی ڕۆشنبیرانی عێراق پێشەنگایەتیی خۆپیشاندانەکان ناکەن؟\n"ئەوانیش بەشداری سیستمەکەن"\nفاروق ڕەفیق: ڕۆشنبیر بەشداری سیستمەکەن، کێ دەچێت بۆ بەغدا، کێ دەبێت بە پەرلەمانتار؟، ئەوانیش بیرناکەنەوە، خۆشیان نازانن چی دەگوزەرێت، ژمارەیەک لەوانە کە عێراق داگیرکرا هەلهەلەیان لێدا، چونکە بیرکردنەوەکانیان قوڵ و دوورمەودا نییە، باسیان لەوە دەکرد دەستکەوتێکی گەورەیە، ئەو کەسەی شیکاریی دەکات سەروکاری لەگەڵ ڕاستییدا هەیە، ئەو کەسانەی کە تۆ پێیاندەڵێت ڕۆشنبیر، دەبوو ئەو ڕاستییەیان بزانیایە دەربارەی عێراق، بەڵام هیچیان نەیانزانی، نە مێژووی خۆمان و نەعێراقین نەخوێندووەتەوە، نمونەی وەک ئەفغانستان زۆرن لە ناوچەکە، بەڵام کورد نەیخوێندەوە، لەبەرئەوە کەوت، ئەمەش بەرپرسیارێتییە لەسەر شانی ڕۆشنبیران.\n-لە هەرێمی کوردستانیش ڕۆشنبیر هەمان ڕۆڵیان هەیە؟\nفاروق ڕەفیق: لێرە ڕۆشنبیر و سیاسییەکان کەلاوەیەکیان دروستکردووە، دەیانویست ئەمە بکرێت بە دەوڵەت، ئێمە کە لەدژی ڕیفراندۆم بووین، دژی ئەم مافەی ئینسانی کورد نەبووین، ئێمە دەڵێن جارێک دەبێت ئەم دەسەڵاتە لەکۆڵ خۆت کەیتەوە، بە کوردیی پەتیی "بیڕوخێنیت"، ئینجا شتێک لە شوێنەکەی دروست بکەیت، کە لایەنی کەمی دادپەروەریی تێدابێت، ئینجا بیر لە دروستکردنی دەوڵەت بکەرەوە، ئێستا ئێمە پێویستمان بە مەدەنییەتە لەجیاتی دەوڵەت، بەڵام ڕشنبیری کورد لەمەشدا ڕۆڵی نەبووە، ئەمە کارەساتی کارەساتەکانە.\n-باس لە پرۆژەیەک دەکرێت بۆ دابەشکردنی عێراق بەسەر سێ هەرێمی شیعە و سوننە و کورد، ئەمە چارەسەرییە؟\n"لە ڕۆژهەڵاتی ناوەڕاست تەنیا لە ڕۆژئاوای کوردستان بیرکردنەوە هەیە"\n-دووبارەی دەکەمەوە ئەگەر بیرکردنەوەیەک دەربارەی پێکەوەژیان لە ڕۆژهەڵاتی ناوەڕاستدا هەبێت، ئەوەیە کە لە ڕۆژئاوا هەیە، بەدەر لەوە بیرکردنەوە نییە، عەرەب گیری خواردووە، بیرکردنەوە نییە، بیر لەوە دەکەنەوە، کە دەوڵەتێکی مەرکەزیی بە سەدام حسێنەوە، یان هیچ، ئەمە نابێت، ناتوانن بیرلەوە بکەنەوە چۆن پێکەوەبژین، ئەم پرۆژەیە ئەگەر بڕیاری خەڵکی عێراق خۆی بێت، ڕەنگە ماوەیەک ئیش بکات و ببێت بە فیدراڵیزمێکی حەقیقیی، بەڵام ئەوەش دەبێت حسابی سنوورەکان بکرێت، نەک وەک ئەوەی لە ١٦ی ئۆکتۆبەردا سەدا ٥١ی خاکی نیشتیمان فرۆشرا، بۆیە ئەگەر دوای بەجێهێشتنی ئەم حوکمە ئاینییە، لامەرکەزیی هەبێت، بنەبڕی گەندەڵیی بکرێت، ئەوا ڕەنگە بیرێکی خراپ نەبێت.\n-هیچ پەیامێکت بۆ خۆپیشاندەران هەیە؟\n"چەند جوان دەبوو چاویان لە ڕۆژئاوای کوردستان بکردایە"\nفاروق ڕەفیق: ڕێزێکی قوڵم بۆیان هەیە، خەباتێکی ڕەوایە دژ بە چەتە و مافیا بە کوردیشەوە، کۆمەڵێک لەم مافیایانە بکەون دەستکەوتە، بەڵام بیرکردنەوەی قوڵی تێدا نییە، ئەمە مایەی نیگەرانیی منە، هەژاریی فکرییان هەیە، بیرکردنەوەیان ستراتیژیی نییە، چەند جوانەبوو، کە چاویان لە ڕۆژئاوای کوردستان بکردایە، بۆ ئەو دروشمی پێکەوەژیانە بەرزناکەنەوە کە کوردی ڕۆژئاوا بەرزی کردووەتەوە، ئەمە مەترسیدارە، بەڵام ئەگەر ناچاربم بە ڕستەیەک وەڵام بەمەوە، ئەوا دەڵێم لەگەڵیاندام بەتەواویی، لەبەرئەوەی دژ بە فاشیزمی دینیی خەباتە دەکەن، منیش یەکێک لە خەباتکارانی دژ بە فاشیزمی دینییم.


فۆڕمی تۆمارکردنی بابەت | بەرخۆدانی ڕۆژئاوا ڕۆژی چواردەهەمین\nناوەندی ڕاگەیاندنی #شەڕڤان#انی هێزەکانی سوریای دیموکرات- #قەسەدە#، ئەنجامی شەڕ و بەرخۆدانی ڕۆژی 14یەمی بەم شێوەیە ڕاگەیاند: =KTML_Bold=#سەرێکانی#=KTML_End= گروپێک چەتە کە ویستیان بە ئۆتۆمبێلی زرێپۆش خۆیان بگەیەننە پێگەکانی شەڕڤانانمان، هێزەکانمان بۆ پاراستنی خۆیان وەڵامیان دانەوە و لە ئەنجامدا چەتەیەک کوژرا. =KTML_Bold=دێرک=KTML_End= فڕۆکەی کەشیف 'سیخوڕی'، و شەڕکەری سوپای تورکی داگیرکەر لەسەر هەرێمەکە لە گەڕاندابوو، سوپای داگیرکەر دوێنێ لەسەر هێڵی سنوور سوڕانەوەی بە ئۆتۆمبێلی مەدەنیی بەردەوامیی هەبوو. =KTML_Bold=هەرێمەکانی کۆبانێ و عەین عیسا=KTML_End= ڕۆژی 22-10-2019 و کاتژمێر 09:00ی سەر لەبەیانی، کۆمەڵێکی زۆر چەتە بە پشتیوانی فڕۆکەی بێفڕۆکەوان و چەندین ئۆتۆمبێلی زرێپۆش و سەربازیی ویستیان هێرش بکەنە سەر گوندی چەلبێ، هێزەکانمان وەڵامیان دانەوە و شەڕی سەخت هاتە ئاراوە، لە ئەنجامدا داگیرکەر چەندین کەسی لێ کوژرا، جارێکیتر شەڕ دەستیپێکردەوەو تا ئێوارە درێژەی کێشا، بەگشتی زیاتر لە 50 چەتە کوژران و ئۆتۆمبێلێکی سەربازیشیان تێکشکێندرا. هەڤاڵی ئێمە سەبری، لە شەڕی گوندی چەلبی بەشێوازێکی قارەمانانە تا دوواین فیشەک بەرخۆدانی کرد، بەڵام کە فیشەکی پێنەما و کەوتە بۆسەی چەتەکانەوە، لە ڕێگەی بۆمبەوە چالاکیی گیانبازیی ئەنجام دا و شەهیدبوو، هەڤاڵ سەبری لە هێڵی تێکۆشانی ئارین و بارین-دایە، کە لەبری تەسلیمبوون چالاکیی گیانبازییان ئەنجام دا. لە کۆتاییدا قەسەدە ڕایگەیاندووە، لە بەرخۆدانەکاندا بەگشتی 16 شەڕڤانیان شەهیدبوون و 13ی دیکەش بریندارن.


ئەم دەنگە لە پەڕلەمانی یەکێتی ئەوروپا بەرز بوویەوە: چیتان بۆ منداڵە زیندانیەکانی تورکیا کردووە؟ – بزاڤی خزمەت\nپەڕلەمانی یەکێتی ئەوروپا بە بۆنەی ٣٠ هەمین ساڵیادی ڕۆژی جیهانی مافەکانی منداڵ، کۆبوونەوەیەکی ئەنجامدا.\nئەشە کەرادومان کە وەک چالاکوانێک بەشداری لە کۆبوونەوەکەدا کرد و،وەک پشاندانی کاردانەوە بەرامبەر بێدەنگی پەڕلەمانتارانی یەکێتی وتی” لە تورکیا ٨٦٤ منداڵی دەستبەسەر لە زیندانەکاندا هەیە، ئێوە چیتان بۆ ئەم منداڵانە کردووە؟”.\nدەسەڵاتی تورکیا لە دوای کودەتا دەستکردەکەی ١٥ ی تەموزی ٢٠١٦، هەڵمەتێكی ڕەشبگیری لە دژی هاوسۆزانی خزمەت دەست پێکردووە و، لەو چوارچێوەیەشدا سەدان هەزار هاوڵاتی دووچاری ناحەقی، ئەشکەنجە و مامەڵەی نایاسایی بوونەتەوە.\nبەم هۆیەشەوە گەورەترین قوربانی کارە نایاساییەکانی دەسەڵاتی ئاکەپەش بریتیە لە منداڵان.\nزۆرێک لەو منداڵانەی دایک و باوکیان پێکەوە زیندانی کراون، بە ناچاری لەلای خزمەکانیان ژیان بەسەر دەبەن. ئەو منداڵانەشی تەمەنێکی بچوکیان هەیە و ناتوانن بە بێ دایکیان لە دەرەوەی زیندان ژیان بەسەر ببەن، بە ناچاری لەگەڵ دایکیاندا چوونەتە زیندانەوە.\nپەڕلەمانی یەکێتی ئەوروپا بە بۆنەی ٣٠ هەمین ساڵیادی ڕۆژی جیهانی مافەکانی منداڵانەوە، کۆبوونەوەیەکی ئەنجامدا.\nکویین ماسیلدە شاژنی بروکسل وتاری دەستپێکی کۆبوونەوەکەی خوێندەوە. ئەشە کەرە دومانیش کە وەک چالاکوانێکی مەدەنی بەشداری لە کۆبوونەوەکەدا کرد، ڕووی لە پەڕلەمانتارانی یەکێتی ئەوروپا کرد و وتی” ئێوە چیتان بۆ ٨٦٤ منداڵی ناو زیندانەکانی تورکیا کردووە”.\n“لە تورکیادا ١١ هەزار ژن زیندانی کراوە”\nئەشە کەرەدومان لە بەشێکی قسەکانیدا ئاماژەی بەوەدا کە بە هۆی کێشەی سیاسیەوە چەندین ساڵە دەیان هەزار ژن و منداڵ لە مافەکانیان بێ بەش کراون و پاشان وتی” بە گوێرەی ئامارانەی هەتا ئێستا ڕاگەیاندراوە، لە تورکیادا ١١ هەزار خانمی زیندانی کراو لەگەڵ ٧٨٠ منداڵی ساوا لە زیندانەکاندا بوونیان هەیە. منیش یەکێکم لەو هاوڵاتیانەی بە هۆی بارودۆخی سیاسی تورکیاوە وەک پەنابەر ڕووم لە وڵاتی ئەڵمانیا کردووە. من یەکێکم لەو هاوڵاتیانەی شانس یاوەری بووە و توانیومە تورکیا بەجێبهیڵم، بەڵام ژمارەیەکی زۆر لە ژن و منداڵانی تورکیا ئەم شانسەیان نیە و ئێستا ئازار دەچیژن”.\nکەرەدومان پاش ئەوەی سەرنجی هەموو لایەکی بۆ ئەوە ڕاکێشا کە تورکیا پێش ٢٩ ساڵ واژۆی لەسەر ڕێکەوتنی مافەکانی منداڵان کردووە وتی” سەرەڕای ئەوەی تورکیا واژۆی لەسەر ئەم ڕێکەوتننامەیە کردووە، بەڵام هەزاران ژن و منداڵ، ئێستا لە زیندانەکانی تورکیا ژیان بەسەر دەبەن و لە هەموو مافەکانیان بێ بەش کراون”.\nکەرەدومان ڕەخنەی لە بێ دەنگی ئەندامانی پەڕلەمانی یەکێتی ئەوروپا گرت و وتی” ئایا کۆمیتەی تایبەت بە مافەکانی منداڵان، لە بارودۆخی منداڵەکانی تورکیای کۆڵیوەتەوە و هیچ کارێکی بۆ ئەنجام داون؟ وەک چارەسەری ئەم کێشەیە دەتوانێت چییان بۆ بکات”.\nهاوکات لە گەڵ قسەکانی ئەشە کەرەدوماندا، لەبەردەم بینای پەڕلەمانی یەکیتی ئەوروپا، گردبوونەوەیەک وەک پشاندانی هاوخەمی بۆ منداڵە زیندانیەکانی تورکیا ئەنجامدرا. چالاکوانان کۆمەڵێک کورسییان لەبەردەم پەڕلەمانی یەکێتی ئەوروپا دانا و میزەڵدانێکی ڕەشیان بە هەریەک لە کورسیەکانەوە بەست. لەسەر کورسیەکانیش بروشۆری تایبەت بە خستنە ڕووی چیرۆکی ژیانی ٨٦٤ منداڵی ناو زیندانەکانی تورکیایان دانابوو.\n68 جار بینراوە 1 جار ئەمرۆ بینراوە\nئەوانەی لە ڕووبەڕووبوونەوەی خۆیاندا بە چواردەوری خەرمانەدا بوونە خەرمانە


كه‌رتی تایبه‌ت چاره‌سه‌ر نییه و خۆی ته‌نگژه‌یه\nراستكردنه‌وه‌ی كه‌رتی تایبه‌ت به یه‌كێك له هه‌ره ته‌حه‌دییه گه‌وره‌كانی به‌رده‌م پرۆسه‌ی ریفۆرم و چاكسازیی داده‌نرێت، ئه‌و كه‌رته‌ی به‌شێكه له ته‌نگژه‌ی دارایی و ئابووریی كوردستان و خۆی له خۆیدا ئاخنراوه له گرفت و كێشه، بگره هۆكارێكیش بووه بۆ قه‌به‌بوونی گه‌نده‌ڵی له كوردستان. بۆیه سه‌ره‌تا پێویسته كه‌رته‌كه راست بكرێته‌وه. به‌داخه‌وه زۆر له ئه‌كادیمییه‌كانی كوردستان ته‌نیا وه‌ك به‌شێك له چاره‌سه‌ر باسی ده‌كه‌ن.\nته‌نانه‌ت حكوومه‌تی هه‌رێمی كوردستانیش له رێگه‌ی ژماره‌یه‌ك له راوێژكارانی بیانی خاوه‌ن به‌رژه‌وه‌ندی له‌گه‌ڵ گه‌وره كۆمپانیاكان به‌هه‌مان میتۆد بیر ده‌كاته‌وه، ئه‌وه‌تا سه‌رقاڵی راده‌ستكردنی ئه‌و ژماره كه‌مه‌ی كارگه‌كانیشه بیدات به كه‌رتی تایبه‌ت به‌هه‌مان شێوه‌ی زۆر له سێكته‌ره‌كانی تر، ئه‌مه دووباره‌كردنه‌وه‌ی هه‌مان كاره‌كانی پێشووه كه هه‌رگیز نابێت چاوه‌ڕێی ئه‌نجامی باشی لێ بكه‌ین. له‌مه‌دا ئه‌وه‌ی فه‌رامۆش كردووه كه راوێژكار و شاره‌زایانی بیانی له توانایاندا نییه خوێندنه‌وه‌ی واقیعانه بۆ ئابووریی كوردستان بكه‌ن، ئیتر چۆن نه‌خشه‌ڕێگه بۆ چاره‌سه‌ر داده‌نێن؟ ته‌نانه‌ت پێشنیار و راسپارده‌كانی بانكی نێوده‌وڵه‌تیش چاره‌سه‌ری دۆخێك ناكات كه له نه‌بوونی سیسته‌مێكی مۆدێرنی ئابووری و دامه‌زراوه‌ی چاودێری و به‌دواداچوون مومكین نییه له‌رووی كرداره‌وه مه‌رجه قورسه‌كانیان جێبه‌جێ بكرێت یا پێشوازییه‌كی جه‌ماوه‌ری باشیشی لێ بكرێت، چونكه وڵاتێك له‌ناو گێژاوی گه‌مه‌ی حزبی بێت، موكین نییه خاوه‌نی حكوومه‌تێكی به‌هێز بێت.\nله دنیادا هه‌روا بووه حكوومه‌ته بنكه فراوانه‌كانی پارته سیاسییه‌كان خاوه‌نی ئیراده و بوێر نه‌بوون، ئه‌و ئیراده و بوێرییه كه بۆ قۆناغی وه‌رچه‌رخان و بنیاتنانه‌وه‌ی نه‌ته‌وه زۆر پێویسته، ئه‌وه‌تا لێك تێنه‌گه‌یشتنی نێوان حزبه‌كان گه‌نده‌ڵی سیاسی و ئابووریی لێ كه‌وتووه‌ته‌وه و په‌رله‌مانی وه‌ك گه‌وره‌ترین دامه‌زراوه‌ی یاسا ئیفلیج كردووه، له كاتێكدا زۆر له‌و یاسا و رێنوێنییانه‌ی كه ئێسته كاری پێ ده‌كرێت، پێویستی به هه‌مواركردنه‌وه‌یه، چونكه گه‌نده‌ڵی و لاوازی ئه‌دا له كوردستاندا به‌هۆی كڕچوكاڵی یاساكانی وه‌به‌رهێنان و رێنوێنی وه‌زاره‌ته‌كانه‌وه ئه‌نجام دراوه، ئیتر چۆن ده‌سته‌ی ده‌ستپاكی یا چاودێری دارایی له توانایدایه رێگری له گه‌نده‌ڵی بكات؟ له واقیعێكدا كه سه‌رمایه‌ی سیاسی و ئابووری تێكه‌ڵ به‌یه‌ك كراوه. له‌م دۆخه ناوازه‌یه‌دا ئه‌گه‌ر لێژنه‌كانی چاكسازی و ده‌ستپاكی به‌شه‌و و رۆژ كار بكه‌ن، له توانایاندا نابێت ملیارێك دۆلاری دزراو بگه‌ڕێننه‌وه، بۆیه پێویسته كار بۆ رێگری له به‌هه‌ده‌ردانی ده‌یان ملیار دۆلاری تر بكه‌ن كه ئێسته به‌هۆی خراپی گرێبه‌سته‌كانی حكوومه‌ت له‌گه‌ڵ كه‌رتی تایبه‌ت به فیڕۆ ده‌چێت یا له ئاكامی لاوازی و كه‌موكورتی بڕگه یاسایییه‌كان كه‌لێن بۆ به‌هه‌ده‌ردان و كۆكردنه‌وه‌ی سه‌رمایه له‌سه‌ر حیسابی به‌رژه‌وه‌ندیی گشتی زیاتر بووه.\nكه‌واته له‌م قۆناغه چاره‌نووسسازه‌دا كه ئێسته كوردستان پێیدا تێپه‌ڕ ده‌بێت، كه‌رتی تایبه‌ت چۆن داڕێژرێته‌وه بۆ ئه‌وه‌ی ئاماده بێت به‌شێكی زۆری سێكته‌ره خزمه‌تگوزارییه‌كان كه ئێسته له‌لایه‌ن حكوومه‌ته‌وه به‌ڕێوه ده‌چێت راده‌ستی بكرێت؟ ئه‌مه كارێكی قورسه، به‌ڵام ئه‌سته‌م نییه. بۆ هه‌رێمێك كه توانی رووبه‌ڕووی دڕنده‌ترین ده‌وڵه‌تی تیرۆرستی له دنیا ببێته‌وه.\nله ناوخۆی كوردستاندا ئه‌گه‌ر پرۆسه‌ی سیاسی به تایبه‌تی له‌لایه‌ن هه‌ردوو لایه‌نی (پارتی و یه‌كێتی) رێك خرا، ئه‌وا هیچ كێشه و گرفتێكی سیاسی له ئاست ئیراده‌ی خه‌ڵك و توانای حكوومه‌ت نابێت، به‌پێچه‌وانه‌ی ئێسته‌وه كه زمان و كرداری نێوان ئه‌م دوو لایه‌نه بووه‌ته هۆی قووڵبوونه‌وه‌ی كێشه‌كانی كۆمه‌ڵگه و دۆخێكی وای لێ كه‌وتووه‌ته‌وه له چاره‌سه‌ره‌كان دوور كه‌وتووینه‌ته‌وه.\nبۆیه چاره‌سه‌ره‌كه‌شی بۆ ئه‌م قۆناغه به گفتوگۆ و ئه‌و بڕیارانه ده‌بێت كه له ناوخۆی كوردستان حكوومه‌تی هه‌رێم له‌گه‌ڵ شاره‌زایانی ناوخۆ بگه‌نه رێگه‌ی نوێ بۆ ده‌ربازبوون له مه‌ترسی به‌رده‌وامبوونی ته‌نگژه‌كه و دواتر ورده ورده بۆ هه‌ر سێكته‌ر و كه‌رتێك ئه‌و بڕیارانه بدرێت كه مومكینه جێبه‌جێ بكرێن و باری شانی هاووڵاتییان و مووچه‌خۆران له‌وه زیاتر قورس نه‌كه‌ن.\nچاره‌سه‌ری ته‌نگژه به حزبه كوردستانییه‌كان ناكرێت كه ململانێكانیان ره‌گ و ریشه‌یه‌كی مێژوویی قووڵی هه‌یه، تا ئاستێك هه‌مووانی كردووه به به‌شێك له چاره‌سه‌ر و كه‌س خۆی به هاوبه‌ش نازانێت تا پێكه‌وه كار بۆ چاره‌سه‌ری ته‌نگژه‌كان بكرێت، بگره ئێسته ته‌نگژه بووه‌ته به‌شێك له موزایه‌ده‌ی سیاسی و رێكلامی خۆده‌رخستنی سه‌ر شاشه‌ی تیڤییه‌كان، وه‌ك چۆن په‌رله‌مانتارانی ئه‌م خوله‌ی په‌رله‌مان بوونه كادری راگه‌یاندن و تیڤییه‌كانیان قۆرغ كرد و له كاری سه‌ره‌كی و راسته‌قینه‌ی خۆیان دوور كه‌وتنه‌وه و یه‌ك یاسا و رێنوێنییان ده‌رنه‌كرد.\nلێره‌دا حكوومه‌تی هه‌رێمی كوردستان كه خۆی بووه‌ته به‌شێك له ته‌نگژه، هاوكات به ته‌نیاش ماوه‌ته‌وه، بۆیه پێویستی به هاندان و رێنوێنی سه‌رۆكایه‌تیی هه‌رێمی كوردستان هه‌یه كه پاڵپشت به ئیراده‌ی خه‌ڵك و پێشمه‌رگه و ویستی گه‌له‌كه‌ی، كۆتای به به‌رده‌وامی ته‌نگژه‌كه بێنێت، چونكه ئه‌زموونی گه‌لان ده‌ریانخستووه به‌رده‌وامی ته‌نگژه داڕمانی گه‌وره‌ی لێ ده‌كه‌وێته‌وه كه بۆ قۆناغی داهاتوو پڕ له مه‌ترسی ده‌بێت و مه‌ینه‌تی زیاتر بۆ خه‌ڵكی لێ ده‌كه‌وێته‌وه.


روسیا ناسنامەی سیخورەکەی واشنتۆن ئاشکرادەکات : چاوی گەل\nروسیا ناسنامەی سیخورەکەی واشنتۆن ئاشکرادەکات\nکرملین بنکەی سەرکردایەنی روسیا رایگەیاند “بەرپرسێکی پێشوی روسیا وەک سیخور کاریکردوە لەدەزگای هەواڵگیری سی ئای ئەی، ئەو بەرپرسە لە بنکەی سەرکردایەتی روسیا کاریکردوە بەڵام لە پەیوەندی راستەوخۆدا نەبوە لەگەڵ ڤلادیمێر پۆتین سەرۆکی روسیا”.\nرۆژی دوشەممە، هۆکارەکانی راگەیاندنی ئەمریکا ئاماژەیان بەوەکرد، دەزگای هەواڵگیری ئەمریکا سەرکەوتوبون لەئەرکە نهێنیەکەی ساڵی 2017 توانیویانە بەرپرسێکی پلەبەرزی روسیا کە لەبەرژەوەندی ئەمریکا کاریدەکرد بەسەرکەوتوی بگەیەننە دەرەوەی روسیا.\nئەو بەرپرسە کاریکردوە بۆ بنکەی سەرۆکایەتی روسیا لە نێوان ساڵەکانی 2016 بۆ 2017\nرۆژنامەی کۆمەرسانتی روسی رایگەیاند، ئەو بەرپرسە روسیەکە ناوی “ئەولیگ سمولینکۆفە”.\nسەرچاوەکە ئەوەشی راگەیاند،”ئەو بەرپرسە کاریکردوە بۆ بنکەی سەرۆکایەتی روسیا لە نێوان ساڵەکانی 2016 بۆ 2017″ .\nوتەبێژێک بەناوی کرملینەوە رایگەیاند،”راپۆرتە هەواڵیەکانی ئەمریکا زیاتر لە چیرۆکی ئەفسانەی دەچێت”.\nپێشتر سەرچاوەی هەواڵی سی ئای ئەی رایگەیاندبو، ناچاربوین بە دەرکردنی یەکێک لەسیخورە هەرە گرنگەکانمان لەناو روسیادا بوە بە ئەرکێکی نهێنی لە ساڵی 2017 وە لەوێدایە.\nبریاری دەرکردنی ئەو جاسوسە لە روسیا دەگەرێتەوە بۆ مانگی مارسی 2017، دوای چاوپێکەوتنێکی نێوان دۆناڵد ترەمپ و سێرگی لاڤرۆڤ وەزیری دەرەوەی روسیا\nسى ئای ئەی ئاماژەی بەوەشکرد، ژمارەیەک لە بەرپرسانی حکومەتی دۆناڵد ترەمپ، ئاگاداری ئەرکە نهێنیەکەن، راشیگەیاند ” بریاری دەرکردنی ئەو جاسوسە لە روسیا دەگەرێتەوە بۆ مانگی مارسی 2017، دوای چاوپێکەوتنێکی نێوان دۆناڵد ترەمپ و سێرگی لاڤرۆڤ وەزیری دەرەوەی روسیا وسێرگی کاسیلیاک سەفیری ئەوکاتەی روسیا لەئەمریکا لەکۆشکی سپی ئەمریکادا.\nلەچاوپێکەوتنێكدا ترەمپ و لاڤرۆڤ گفتوگۆیانکرد دەربارەی هەندێک زانیاری نهێنی، کەهەندێکیان پەیوەندیان هەبو بەرێکخراوی تیرۆرستی داعش لەسوریا، كە وەك باسكراوە ئیسرائیل سەرچاوەی ئەو زانیاریانە بوە.\nسەرەڕای ئەوەی ئەو چاوپێکەوتنە باسی سیخورەکەی تێدا نەکراوە، بەڵام ئاگاداریەک بوە سەبارەت بەمەترسیەکان کە لەوانەیە روبەروی سیخورەکەی ئەمریکا لە روسیا بێتەوە.\nمایک پۆمپینۆ کە لەو کاتەدا بەڕێوبەری دەزگای هەواڵگری سی ئای ئەی ئەمریکا بو رایگەیاندوە، زۆرێک لە بەرپرسانی ئیدارەی ترەمپ زانیاریان لەبارەی جاسوسەکە هەبوە و ئاگەداری بون.


آسیای شرقی | پایگاه اطلاع رسانی کوردستان\nكامه‌یان زیانی له‌سه‌رچاو زیاتره مۆبایل یان ته‌له‌فزیۆن؟\nبۆ یه‌كه‌مجار نه‌شته‌رگه‌رییه‌كی ده‌گمه‌ن له نه‌خۆشخانه‌ی پیرمام ئه‌نجامدرا\nهۆنراوه‌كانی نالی به زمانی ئینگلیزی بڵاوده‌كرێنه‌وه\nدوکتۆڕ خۆسرۆ خۆسره وی کوردستانی\nوەرزشکاری توانای کورد خاتوون سە میرا مەحموود پوور\nخه‌ڵاتی نۆبڵی فیزیایی ئه‌مساڵ به سێ زانا به‌خشرا\nسبا نیوز: سی یو کورو مانابه ،کلاوس هاسلمن و جیورجیو پاریسی\nسبا نیوز: ده‌زگا ڕاگه‌یاندنه‌كانی ڤێتنام ئاشكرایان كرد، ته‌ڕه‌زانى راسته‌قینه كه ماوه‌ى 40 ساڵ له دارستانه‌كی دووره‌ده‌ست ژیابوو، له ته‌مه‌نى 52 ساڵیدا كۆچی دوایی كرد. رۆژنامه‌ى (دێلى مێل)ی به‌ریتانی بڵاوی كرده‌وه: ...\nیه که هه وال سبا نیوز: ئه‌كته‌ری ناوداری ئسوكه‌تلندی و جیهانی "مایک میچێل " لە تورکیا و لە شوێنی حەوانەوەکەی لەسەر کەشتییەک کۆچی دوایی کرد. به‌پێی سه‌رچاوه‌كان مایك بەهۆی ...\n۴۱ ملیۆن مرۆڤ له‌سه‌رانسه‌ری جیهان له‌ژێر مه‌ترسیی برسێتییدان\nیه که هه وال سبا نیوز: ه‌ڕێوه‌به‌ری جێبه‌جێكاری پرۆگرامی خۆراكی جیهانیی نه‌ته‌وه‌یه‌كگرتووه‌كان، ده‌یڤید بیسڵی، ئاشكرایكرد چل و یه‌ك ملیۆن مرۆڤ له‌سه‌رانسه‌ری جیهاندا ناتوانن ده‌ستیان به هاوكارییه مرۆییه‌كان رابگات، و له‌ژێر ...\nكۆمپانیای ئۆدی نوێترین جۆری ئۆتۆمبێڵی ده‌خاته بازاڕه‌وه\nیه که هه وال سبا نیوز: كۆمپانیای زه‌به‌لاحی ئۆدی له به‌رھه‌مێكی نوێیدا ئۆتۆمبێلێكی خسته بازاره‌كانی جیھانه‌وه كه به‌شێوازێكی زۆر به‌ھێز و دیزاینێكی سه‌رسورھێنه‌ر دروستی كردووه.\nبه‌وێنه .. له‌مەغریب ژنێکی خەڵکی مالی بە یەکجار نۆ منداڵی بوو یه که هه وال سبا نیوز: لە شاری کازابلانکا باکووری رۆژئاوای مەغریب، ژنێکی خەڵکی مالی بە یەکجار پێنج کچ ...\nچه ند دیمه نیکی ناوازه ی سروشت که به “چاوه کانی زه وی ” ناو ده بریت\nچین دریژترین پردی ته‌واو كرد\nیه که هه وال سبا نیوز: وڵاتی چین درێژترین پردی وه‌كو رێگاری خێرا ته‌واوكرد كه رۆژهه‌ڵاتی وڵات ، به رۆژ ئاوا ده‌به‌ستێته‌وه. كرێكارانی چین ، له كۆڵینی تۆنێلی "دابینگ جی" ...\nشاندیكى تەندروستى جیهانی بو لیكولینەوە لە سەرچاوەى كوڕونا سه‌ردانی چین ده‌كات\nیه که هه وال سبا نیوز: شاندێكى رێكخراوى تەندروستى جیهانى له‌م هه‌فته‌یه‌دا بۆ لێكۆڵینەوە لە سەرچاوەى كۆرۆنا سه‌ردانی چین ده‌كه‌ن. شارەزایانى رێكخراوى تەندروستى جیهانى (WHO)، بەمەبەستى لێكۆڵینەوە لە سەرچاوەى سەرهەڵدانى ...\nبو ئەوەی چاوەكانت تووشی هەلاوسان نەبن\nهونه رمند (رومینا حاجی حسینی )\nدوکتۆر سەید موەیدعه لەویان:ئایا جوش ئه توانێت پێوەندی له گه ڵ جگه ر بێت\nسودده کانی ته رخون\nرەسوڵ نافع هونەرمندی کورد


ئه‌و ڕۆحانه‌ی خۆیان بۆ ڕێگه‌ی خوا ته‌رخان كردووه – fgulen\nئه‌و ڕۆحانه‌ی خۆیان بۆ ڕێگه‌ی خوا ته‌رخان كردووه\nخۆته‌رخانكردن بۆ باسكردنی خوا، داخوازیی مه‌زهه‌رییه‌تی به‌دیهاتنه له شێوه‌ی (أحسن تقویم)دا و، ئه‌وانه‌ش كه ئه‌نجامی ده‌ده‌ن پایه‌یه‌كی زۆر بڵندیان ده‌ست ده‌كه‌وێت. ئه‌وانه‌ی به هه‌موو ئامڕازێكی ئاشكرا و په‌نهان هه‌وڵی باسكردنی ئه‌و ده‌ده‌ن و، به‌رده‌وام په‌له‌قاژه‌یانه‌یه بۆ ئه‌وه‌ی ده‌رگای دڵان به ڕووی خوا و ئه‌و حه‌زره‌تی (روح سید الانام)ه‌دا بكه‌نه‌وه كه خه‌ڵكی به خوا ده‌گه‌یه‌نێت -به خۆیان بزانن یان نا- بێگومان له‌لایه‌ن دانیشتووانی ئاسمانه‌كانه‌وه چه‌پڵه‌ڕێزان ده‌كرێن. جا چۆن وا نه‌بێت، له‌كاتێكدا ڕێبوارانی ئه‌م ڕێیه به هه‌ركه‌سێك بگه‌ن خۆشه‌ویستیی ئه‌و كه‌سه بڵاوده‌كه‌نه‌وه كه خۆیان خۆشیان ده‌وێت؛ به‌هێزترین به‌ڵگه‌شیان زمانی حاڵیانه. به هه‌ر ناوچه‌یه‌ك بگه‌ن خۆشه‌ویستیی ئه‌و بڵاوده‌كه‌نه‌وه.. له سایه‌ی ئه‌مه‌شدا په‌رده په‌رده به خۆشویستنی خواییش ده‌گه‌ن. فه‌رمووده‌ی “خوا لای به‌نده‌كانی خۆشه‌ویست بكه‌ن، تا ئه‌ویش خۆشی بوێن!”یان كردووه به ویردی زمانیان و، به‌ده‌م وتنی “صوحبه‌تی جانان”ه‌وه به‌ره‌و دووره‌ده‌ستترین شوێن ده‌چن كه خۆر تێیدا هه‌ڵدێت و ئاواده‌بێت. ئه‌مه‌ش وه‌ڵامدانه‌وه‌یه‌كی ئیلاهیی وه‌ها فراوانه له‌به‌رامبه‌ر ڕووتێكردنی ئه‌وان كه له شێوه‌ی دڵۆپه‌دایه، ڕسته‌ی “به ئه‌ندازه‌ی جیهانه‌كان” له وه‌سفكردنیدا هیچ نییه.\nله پێشی پێشه‌وه‌ی ئه‌و ڕێ و ئامڕازانه‌ی كه به بڵاوكردنه‌وه‌ی خۆشه‌ویستیی خوا ده‌گه‌ن، بریتییه له چوونه ژێر وه‌صایه‌تی حه‌زره‌تی موحه‌ممه‌ده‌وه. كه‌سێك ئه‌و بناسێت و قبووڵی بكات و، داخڵی ژینگه‌ی مه‌عنه‌ویی ئه‌و ببێت، به ئه‌ندازه‌ی ئه‌وه‌ی چه‌ندێك په‌یامه نووره‌فشانه‌كانی سیفه‌تی “كه‌لام”ی له ژیانیدا جێكردووه‌ته‌وه، له‌و كوێرییه ڕزگاری ده‌بێت كه سه‌ره‌ڕای هه‌بوونی چاو دروستده‌بێت؛ ده‌ست ده‌كات به بینینی هه‌موو شتێك به دووربینی به‌سیره‌ت. كاتێك له‌لایه‌ك موشاهه‌ده‌ی ئایه‌ته‌كانی ناو مزگه‌وتی گه‌ردوون ده‌كات، له لایه‌كی دیكه‌وه به گوێیه‌كانی كه كراوه‌ن به ڕووی مه‌سموعاتدا، له په‌رستاگای مه‌زنی شتان و ڕووداوه‌كاندا، فه‌رمانه ته‌كوینییه‌كانی قورئانی موعجیزولبه‌یان دووپات ده‌كاته‌وه. وه‌ك شاعیر ده‌ڵێن “ئیلاهی، تۆ هه‌یت، تۆ هه‌ر هه‌یت/له دڵما، له ڕۆحما، هه‌ر تۆ هه‌یت” ده‌ڵێن. له ئیمانه‌وه بۆ مه‌عریفه‌ت و، له مه‌عریفه‌ته‌وه بۆ خۆشویستن و، له‌مه‌وه بۆ عه‌شق و، له عه‌شقیشه‌وه بۆ شه‌وقی دیداری خوا به‌رزده‌بنه‌وه. ده‌ست ده‌كه‌ن به وتنی نه‌غمه‌ی ئه‌و وێنه و ده‌نگه‌ی كه په‌ره‌گراف، ڕسته و وشه‌كانی گه‌ردوون و ڕووداوه‌كان ده‌یانكێشن؛ ئیدی به‌ده‌م وتنی “هو”ه‌وه ناوی ئه‌و ده‌ڵێنه‌وه.. شاعیرێك چه‌ند جوان ئه‌مه‌ی ده‌ربڕیوه:\n“كتێبێكی گه‌وره‌یه سه‌رانسه‌ر كائینات،\nده‌ست بۆ كام پیت ببه‌یت، ماناكه‌ی ألله ده‌كات.”\nبیستنی ئه‌م ده‌نگه، خوێندنه‌وه‌ی ئه‌م نامه یه‌ك له‌ناو یه‌كانه و تێگه‌یشتن له مانا به‌رین و فراوانه‌كانی، پێویستی به چاوێكی بینه‌ر، گوێیه‌كی بیسه‌ر، لۆجیكێكی هه‌ڵسه‌نگێنه‌ر، فزولییه‌تێكی فراوان، موحاكه‌مه و ئیدراكێك هه‌یه كه به عه‌شقی زانست باڵی گرتبێت. ئه‌و چاولێكه‌رانه‌ی كه له قه‌فه‌سی لاساییدا گیریان خواردووه و نه‌یانتوانیوه په‌رژینه‌كانی شكڵپه‌رستی تێبپه‌ڕێنن، زۆر زه‌حمه‌ته ئه‌م ده‌نگ و نه‌غمانه ببیستن و هه‌ڵیان بسه‌نگێنن و له‌ناو خۆیاندا بیتوێننه‌وه، ته‌نانه‌ت مه‌حاڵیشه. كاتێك هه‌ستێكی فراوانی له‌م جۆره‌ی ئیمان له گشت خانه‌ده‌ماره‌كانی مێشك و، له قووڵایی دڵه‌كاندا بوونی نه‌بێت، له ئه‌ناتۆمیی مه‌عنه‌ویشدا تیشكی مه‌عرفه‌تیش بوونی نابێت؛ له دڵ و ڕۆحێكیشدا كه نوور و تیشكی مه‌عرفه‌ت نه‌بێت خۆشه‌ویستیش نابێت، چ جای بگات به هه‌بوونی سروه‌ی عه‌شق و شه‌وق بۆ دیداری خوا.\nهه‌رچی ئه‌وانه‌یشه كه خۆیان بۆ ناساندن و خۆشه‌ویستكردنی ئه‌و ته‌رخانكردووه و، چوونه‌ته به‌رگه‌هه‌وای خۆشه‌ویستكردنی ئه‌و خۆشویستران له‌لایه‌ن ئه‌وه‌وه و، تاجی هاوده‌میی ئه‌ویان له‌سه‌ر ژیانی خۆیان ناوه و، به‌یانی و ئێواره ناوی ئه‌و ده‌هێنن بێئه‌وه‌ی تووشی هه‌ڵه ببن له ئوسلوبدا، ئه‌وان هه‌میشه له ماراسۆنی كاری چاكه‌دان. به‌ده‌م وتنی “ئیخلاص” و بیركردنه‌وه لێی، چاو له ئه‌ودیوی ئاسۆكان ده‌بڕن. بێئه‌وه‌ی له هه‌ورازه سه‌خته‌كان، ئاوه قووڵه‌كان، ده‌ریای خوێن و زووخاوه‌كان بتوانن به‌ریان پێبگرن، بێئه‌وه‌ی چاوه‌ڕێی هیچ پاداشتێكی دونیایی و ئاخیره‌تی بكه‌ن، به‌ره‌و ویساڵی خوایی ده‌ڕۆن. ئه‌وانه‌ی به ئاسۆیه‌كی له‌م شێوه‌یه گه‌یشتوون، به داخه‌وه ته‌ماشای حاڵی كه‌سانێك ده‌كه‌ن كه باقوبریق و ئارایشتی ڕووكه‌شی دونیا خه‌ڵه‌تاندوونی؛ له‌و شتانه هه‌ڵنانووتن كه نادانه‌كان تێیدا كه‌وتوون. هه‌ڵمه‌ت له‌دوای هه‌ڵمه‌ت ده‌به‌ن و، خۆشه‌ویستیی هه‌ر شتێكی تایبه‌ت به ماسیوا له دڵیاندا ڕیشه‌كێش ده‌كه‌ن!..\nئه‌وان ده‌ڵێن “چوینه سه‌ر ڕێی خۆشه‌ویستی، شێتین ئێمه؟پێویستمان به شه‌ره‌ف و كه‌رامه‌ت نییه.” (سه‌یید نیگاری) هه‌میشه ناوی خوا ده‌به‌ن؛ ئه‌فسووناویترین گوزارشته‌كان ئه‌گه‌ر باسی ئه‌و نه‌كات به زیاده‌ی ده‌زانن و ڕوو له صوحبه‌تی جانان ده‌كه‌ن و، ده‌كه‌ونه ته‌ماشاكردنی ئاسۆی ڕۆح و سیڕڕی خۆیان. هه‌رچه‌نده ئه‌وان هه‌موو ئه‌م هه‌ست و بیر و مه‌زهه‌رییه‌تانه له‌سه‌ر ئاستی هۆكارێتیی، وابه‌سته به ئیراده جوزئییه‌كه‌یانه‌وه ده‌یبینن، به‌ڵام له حه‌قیقه‌تی حاڵدا هه‌موو شتێك بۆ ڕووتێكردن و مه‌شیئه‌تی تایبه‌تی خوا ده‌گه‌ڕێننه‌وه و، هه‌رگیز ناهێڵن تۆز له‌سه‌ر ئه‌و تێڕوانینه‌یان بۆ ته‌وحید بنیشێت كه له‌پێناویشدا چه‌ندین جار ده‌مرن و ده‌ژیه‌نه‌وه. به ڕای ئه‌وان چوارچێوه‌ی ئیراده هه‌تابڵێیت ته‌سكه.. عه‌زم و هه‌وڵ هۆكارێكی ته‌واوه‌تی نییه.. جیسمانییه‌ت و حه‌یوانییه‌ت كۆسپی زۆر گه‌وره‌ی به‌رده‌م ڕێگای بوون به مرۆڤی ڕاسته‌قینه‌ن… له‌هه‌مبه‌ر هه‌موو ئه‌مانه، گه‌ڕاندنه‌وه‌ی مه‌زهه‌رییه‌ته‌كان به‌جۆرێك له شیركی په‌نهان ده‌بینن و، له‌به‌رامبه‌ر هه‌موو بردنه‌وه و سه‌ركه‌وتنێكدا ده‌ڵێن: “ئه‌م منه شایسته‌ی من نییه/ئه‌م هه‌موو لوتف و ئیحسانه‌م بۆ ده‌رهه‌ق ده‌كرێت؟” (موحه‌ممه‌د لوتفی) هه‌موو شتێك ده‌ده‌نه پاڵ فراوانیی ڕه‌حمه‌تی خوایی، به‌رینیی فه‌زڵه‌كانی و ڕووتێكردنی تایبه‌تی ئه‌و.\nله‌بنه‌ڕه‌تدا ئه‌م كاروانه قودسییه‌ی كه هه‌میشه به‌ره‌و ڕووی ئه‌و ده‌ڕۆن، هه‌ر له سه‌ره‌تاوه سه‌رجه‌م ده‌رچه‌كانی جیهانی ناوه‌وه‌یان له‌به‌رامبه‌ر ئه‌غیاره‌وه داخستبوو و، هاوڕێ له‌گه‌ڵ هه‌ڵمژینی هاوده‌می(المعیة)دا كه‌وتبوونه ڕێ. به‌درێژایی ڕێش هه‌رده‌م یادی “ئه‌و”یان كرده‌وه و به‌ده‌م وتنی “هو”ه‌وه هه‌ستان و دانیشتن؛ نه‌یانویست له دونیای هه‌ست و دڵیاندا گۆرانیی تایبه‌ت به ئه‌غیار ببیستن. به‌ڵگه‌ی حه‌ڵاڵیی هه‌ر گوفتارێك ئه‌وه بوو كه ڕه‌مزی ئه‌وی پێوه بێت؛ ده‌بوو قافیه‌ی هه‌موو گوزارشتێك ئه‌و بێت؛ به‌م لۆجیكه ده‌ستیان به وتن كرد و هه‌ر به‌م جۆره‌ش خاڵی كۆتاییان دانا. ته‌نانه‌ت ئه‌و گوفتارانه‌ی كه ده‌رباره‌ی ئه‌و نه‌بوون به زیاده‌گۆییان ئه‌ژمارده‌كرد؛ ڕاوێژ و قسه‌وباسی ناو خۆیان به صوحبه‌تی جانان ده‌ڕازانده‌وه و، هه‌میشه ده‌یانوت: “خۆزگه خۆشی ده‌ویست یاری من گشت جیهان/ خۆزگه قسه‌مان هه‌میشه صوحبه‌تی جانان با”. به وتنی “یا بڵێ له‌یلا یان ببه خامۆش/ ئه‌گه‌ر ده‌یكه‌یته‌وه بۆ ئه‌مه بیكه‌وه باوه‌ش” (فزوڵی) ده‌رگایان به‌ته‌واوه‌تی به‌سه‌ر ئه‌غیاردا داخست.\nبێگومان له هه‌موو سه‌رده‌مێكیشدا له‌به‌رامبه‌ر ئه‌مانه‌وه، كۆمه‌ڵێك مه‌فكوره‌زه‌ده، خۆپه‌رست، دونیاپه‌رست، نه‌خۆشی سه‌ڵته‌نه‌ت، ڕاستتر بڵێین مرۆڤ شێوه‌ی ڕۆح ڕه‌ش و بیر ڕه‌ش هه‌بوون كه ناویان ده‌زڕاندن و تۆمه‌تیان بۆ هه‌ڵده‌به‌ستن. به به‌كارهێنانی شێوازی جۆراوجۆری سته‌مكاری و خۆسه‌پێنی هه‌وڵی له‌ناوبردنیان دان -بێگومان ئه‌وه خۆیان بوون كه له‌ناوچوون- جه‌نگیان له دژی ئه‌و نووره‌ی كه خوا به‌خشیبووی و، ئه‌و ڕووناكییه‌ی كه ئه‌وان نوێنه‌رایه‌تییان ده‌كرد، ڕاگه‌یاند. درۆیان كرد، ته‌زویر و بوختانیان كرد و، هه‌میشه تێكۆشان خه‌ڵكی له‌م ڕێیه لاده‌ن كه به‌ره‌و ڕووناكی ده‌ڕوات؛ به‌ڵام به‌و ڕه‌زاله‌ته‌ی نواندنیان خۆیان سووك و ڕسوا بوون. چونكه ڕێبوارانی موحیببه‌ت و مرووه‌ت له ڕێگای پێغه‌مبه‌راندا ده‌ڕۆیشتن و، له‌ژێر پارێزرانی خوادا بوون. ئه‌وه‌ی كه خوا له زه‌مینی خزمه‌تدا وه‌شاندبووی و سه‌وزی كردبوو، كه‌س توانای له‌نابردنی نه‌بوو.. وه ئه‌و چرایه‌ی خوا هه‌ڵیكردبوو كه‌س نه‌یده‌توانی بیكوژێنێته‌وه. چونكه له پشته‌وه‌ی ئه‌و مه‌شخه‌ڵه‌وه ڕه‌حمه‌تی ڕه‌حمان، ئیراده‌ی سوبحان و ته‌قدیری مه‌ننان هه‌بوو. چه‌ند جوان ده‌ڵێت “زیا پاشا”: “ته‌قدیری خوا به هێزی بازوو ناگه‌ڕێته‌وه/شه‌معێك مه‌ولا هه‌ڵیكات به فوو ناكوژێته‌وه”.\nله‌م ڕووه‌وه ده‌توانرێت بوترێت له‌ڕاستیدا موفسیدان به شوێن “ئیبنی سه‌لول”چێتییه‌وه بوون، به‌ڵام هه‌وڵ و ته‌قالایان بێهووده بوو.. چونكه عینایه‌تی خوا پشتیوانی ڕێبوارانی ڕێگه‌ی حه‌ق بوو.\nڕێتان ڕۆشن و كراوه بێت ئه‌ی پاڵه‌وانانی خزمه‌ت و ئه‌هلی قورئان!


هه‌نارده‌ی نه‌وت له کێڵگه‌کانی ھەرێمی کوردستانی ئێراق له ئاستی 600 هه‌زار به‌رمیل تێپه‌ڕی. به پێی ڕاپۆرتی ڕۆژنامه‌ی ناده‌وڵه‌تیی ڕوودا؛ "تانه‌ر یه‌ڵدز" وه‌زیری وزه و سه‌رچاوه سرووشتییه‌کانی تورکیا له کۆڕی ژمارێک له هه‌واڵنێراندا له ناوچه‌ی کوردستانی ئێراق وتی: هه‌نارده‌ی کێڵگه نه‌وتییه‌کانی کوردستانی ئێراق له ئاستی 600 هه‌زار به‌رمیل له ڕۆژ تێپه‌ڕیوه.\nناوبراو وتیشی: تورکیا له ماوه‌ی 15 مانگی ڕابردوودا پتر له 66 ملوێن به‌رمیل نه‌وتی نه‌پاڵاوته‌ی له ناوچه‌ی کوردستانی ئێراقه‌وه ڕه‌وانه‌ی به‌نده‌ری جیهان کردووه به مه‌به‌ستی هه‌نارده کرانی بۆ ده‌ریای مه‌دیته‌رانه.\nوه‌زیری وزه‌ی تورکیا پێشبینی کرد که ئه‌م ئاستی هه‌نارده‌یه به‌م زوانه بگاته یه‌ک ملوێن به‌رمیل له ڕۆژدا.\nوه‌زیری وزه‌ی تورکیا وتی: ده‌وڵه‌تی هه‌رێمی کوردستانی ئێراق نه‌وتی خۆی به‌شێوه‌ی راسته‌وخۆ ده‌فرۆشێ و داهاته‌که‌یشی ڕاده‌ستی ده‌وڵه‌تی ئێراق له به‌غدا ناکات هه‌ر بۆیه به‌غدایش له‌به‌ر پێبه‌ند نه‌بوونی هه‌ولێر به ڕێککه‌وتننامه نه‌وتییه‌کانی له‌گه‌ڵ به‌غدا، به‌شی 17%ی هه‌رێمی کوردستان له بوجه‌ی حکومه‌تی فیدراڵ به کورده‌کان نادات.\nبه‌روار: 2015-08-18 | په‌نجه‌ره: کوردستانی عێراق | سه‌ردان: 668 | Like: 0


وەزیر: بڕی 14 ملیار دینارەکە له چه‌ند ڕۆژی داهاتوودا دابه‌ش ده‌كه‌ین\nهەولێر-KDP.info- حكوومه‌تی هه‌رێمی كوردستان 14 ملیار دینار دابه‌شده‌كات به‌سه‌ر 140 هه‌زار خێزاندا، سیسته‌مێكی نوێشی ئاماده‌كردووه بۆ دابینكردنی هاوكاری مانگانه بۆ ئه‌و خێزانانه‌ی پێویستییان به هاوكارییه.\nكوێستان محه‌ممه‌د وه‌زیری كار و كاروباری كۆمه‌ڵایه‌تی حكوومه‌تی هه‌رێمی كوردستان، به ماڵپه‌ڕی فه‌رمیی پارتی دیموكراتی كوردستانی ڕاگه‌یاند: "حكوومه‌تی هه‌رێمی كوردستان بڕی 14 ملیار دیناری ته‌رخان كردووه و له چه‌ند ڕۆژی داهاتوو دابه‌شی ده‌كه‌ین به‌سه‌ر ئه‌و خێزانانه‌ی پێویستیان به هاوكارییه".\nکوێستان ئاماژه‌ی به‌وه‌كرد: "بڕه پاره‌كه ده‌درێت به 140 هه‌زار خێزان و هه‌ر خێزان و بڕی 100 هه‌زار دیناری پێده‌درێت، ئه‌و خێزانانه ده‌گرێته‌وه پێویستییان به‌هاوكارییه له خاوه‌ن پێداویستی تایبه‌ت و بێوه‌ژن و كرێچی و هه‌رخێزانێك مه‌رجه‌كانی دابه‌شكردنی هاوكارییه‌كه بیگرێته‌وه".\nوه‌زیری كاروكاروباری كۆمه‌ڵایه‌تی، زیاتر ده‌ڵێ: "له ماوه‌ی ڕابردوو 88 هه‌زار هاووڵاتی له چوارچێوه‌ی تۆڕی چاودێری خێزان هاوكاری مانگانه‌یان وه‌رده‌گرت، له‌ماوه‌ی چه‌ند ساڵی ڕابردوو مووچه‌كانیان بڕاوه، ئێستا سیستمێكی نوێمان حازركردووه ناردوومانه‌ته ئه‌نجوومه‌نی وه‌زیران بۆ په‌سه‌ند كردنی، هه‌ركات دۆخی دارایی حكوومه‌ت باش بوو، ئه‌وه به‌پێی ئه‌و سیستمه ناوی ئه‌و خێزانانه دیاری ده‌كرێت، کە پێویستیان به هاوكارییه، هاوكارییان بۆ دابینبكرێت".


لەمیانی پێشوازیکردنی له وەزیری دەرەوەی سوید.. سەرۆک بەرهەم بەگرنگییەوە باسی لە هەماهەنگی نێودەوڵەتی و هەرێمایەتی کرد بە ئاڕاستەی ریشەکێشکردنی تیرۆر و توندڕەوی و گەندەڵی و بەگژاچوونەوەی گۆرانی کەشوھەوا\nد. بەرھەم ساڵح، سەرۆک کۆماری عێراق ئەمڕۆ دووشەممە 22ی تشرینی دووەمی 2021 لە کۆشکی بەغدا پێشوازیکرد لە ئان لیندی، وەزیری دەرەوەی سوید.\nلەدیدارەکەدا باس لەپەیوەندییە دووقۆڵییەکانی نێوان هەردوو وڵات و پێویستی بەهێزکردنی پەیوەندییەکان لەبوارە جیاجیاکان کرا، بەجۆرێک خزمەت بە بەرژەوەندییە ھاوبەشەکانی ھەردوو گەلی دۆست بکات، ھەروەھا ئاماژە بە پشتیوانی حکومەت و رێکخراوە سویدییەکان کرا بۆ گەلی عێراق لەبوارە مرۆییەکان و باوەشکردنەوە بۆ رەوەندی عێراقی و پشتگیریکردن لە ھەوڵەکانی عێراق بۆ ریشەکێشکردنی تیرۆر.\nھەر لە دیدارەکەدا سەرۆک بەرهەم جەختیکردەوە لەگرنگی بەھێزکردنی پەیوەندییەکانی عێراق و سوید لە رێگەی یاداشتنامە و رێککەوتننامە دووقۆڵییەکان، ھاوکات ئاماژەیکرد بۆ ئەوەی عێراق بەگرنگییەوە دەروانێتە پتەوکردنی پەیوەندییەکانی لەگەڵ دۆستەکانی لە گۆمەڵگەی نێودەوڵەتی و پشتیوانیش دەکات لە ھەماھەنگی ھاوبەش بۆ ریشەکێشکردنی تیرۆر و توندڕەوی و گەندەڵی و بەگژاچوونەوەی لێکەوتە مەترسیدارەکانی گۆرانی کەشوھەوا و پاراستنی ژینگە.\nسەرۆک کۆمار ئەوەشی خستەروو، سیاسەتە ھاوسەنگەکانی دەرەوەی عێراق ھەنگاوێکە بە ئاڕاستەی کەمکردنەوەی بارگرژییەکان و بەرقەرارکردنی ئاسایش و سەقامگیری ناوچەکە و پەرەپێدانی پەیوەندی ئابووری و بازرگانی، ھەروەھا دووپاتیکردەوە کە سەقامگیری عێراق بنەمایەکی گرنگی ئارامی و سەقامگیری ناوچەکەیە.\nلای خۆیەوە وەزیری دەرەوەی سوید پابەندبوونی وڵاتەکەی بۆ پشتیوانیکردن لە ئاسایش و سەقامگیری و بەهێزکردنی ئابووری عێراقی لە رێگەی پلانی چاکسازی نیشتمانی دووپاتیکردەوە، ھەروەھا ستایشی پێشکەوتنەکانی عێراقی کرد لەسەر ئاستی نیشتمانی و هەوڵەکانی بۆ کەمکردنەوەی بارگرژییەکانی ناوچەکە.


کوردیپێدیا - شەرەفەدینی ئیبنول مستەوفی ئەربیلی\n👫 شەرەفەدینی ئیبنول مستەوفی ئەربیلی | پۆل: کەسایەتییەکان | زمانی بابەت: 🏳 کوردیی ناوەڕاست\nشەرەفەدینی ئیبنول مستەوفی ئەربیلی\nساڵی 1169 لەقەڵای هەولێر لەبنەماڵەیەکی ناودارو و روناکبیری ئەو سەردەمە لەدایک بووە، لە هەولێر خوێندنی تەواو کردووە و هەر لەوێش بۆتە یەکێک لەوەزیرە ناودارەکانی ئەتابەکییەکان، کە مەغۆلەکان ساڵی 1237 هێرشیان هێنایە سەر هەولێر، ئیبنول موستەوفی لەقەڵاوە لەگەڵ خەڵکی شاردا بەرگری کرد.دوای ئەوە فەرمانڕەوای موسڵ ناردیە شوێنی و لەوێ دوا دوو ساڵی ژیانی بردە سەر. بەناوبانگترین کتێبی ئیبنول موستەوفی (مێژووی هەولێرە)، بەپێی قسەی مێژوونووسانی کۆن ئەم کتێبە بریتییە لە چوار بەرگ، بەڵام بەداخەوە تا ئێستا تەنها دەستنووسی بەرگی دووەمی دۆزراوەتەوە کە لە مۆزەخانەی بەریتانیایە، وا دیارە (ئیبنول موستەوفی) کتێبەکەی بۆ باسی گەورە پیاوانی هەولێر و ئەو ناودارانە تەرخان کردووە کە هاتوونەتە شاری هەولێر. (ئیبنول موستەوفی) هەمان کات یەکێک بوو لەشاسوارەکانی مەیدانی ئەدەب و زوبانیش، هۆنراوە قورسەکانی (موتەنەبی) و (ئەبو تەمام)ی لە (10) بەرگی سەربەخۆدا لێکداوەتەوە.\n➕ ئەم بابەتە لەلایەن: (هاوڕێ باخەوان)ەوە لە: Dec 15 2008 12:22PM تۆمارکراوە\n📷 فایلی وێنە 1.0.1 13 KB Dec 25 2009 12:00AM هاوڕێ باخەوان


د.هەڤاڵ ئەبوبەکر: هه‌مو ڕێكارێك گیراوه‌ته‌به‌ر بۆ خۆپارێزی و ڕێگری له بڵاوبونه‌وه كۆرۆنا له هه‌رێم\nپارێزگاری سلێمانی ڕایده‌گه‌یه‌نێت : ئه‌و رێکارانەی پێویستە بۆ به‌رگریكردن و خۆپارێزی و رێگریكردن له گواستنه‌وه‌ی ڤایرۆسەکە بۆ سلێمانی و هه‌رێمی كوردستان سەرجەمیان گیراونەتەبەر و هه‌مو ئاماده‌كاریمان كردوه.\nد.هەڤاڵ ئەبوبەکر پارێزگاری سلێمانی، بە یاوەری تیمی سەنتەری هەماهەنگی قەیرانەکان لە پارێزگای سلێمانی، ئەو میوانخانانەی بەسەرکردەوە، کە بۆ میوانداریی ئەو هاوڵاتیانەی هەرێمی کوردستان ئامادەکراون کە لە کۆماری ئیسلامیی ئێرانەوە گەڕاونەتەوە.\nپارێزگاری سلێمانی وتیشی: هه‌وڵه‌كانمان به‌رده‌وامده‌بێت بۆ ڕوبه‌ڕوبونه‌وه‌ی ڤایرۆسه‌كه و دابینكردنی سه‌رجه‌م پێداویستیه‌كان بۆ ئه‌وكه‌سانه‌ی له وڵاتی ئێرانه گه‌ڕاونه‌ته‌وه‌و له میوانخانه‌كان دانراون.


بەرنامەی هەڵبژاردنی لیستی (175)ی یەكگرتووی ئیسلامیی كوردستان بۆ هەڵبژاردنی ئەنجومەنی نوێنەرانی عێراق – 2018 لە ژێر دروشمی (لەپێناو ئێوە دا) – basknet.org\nدەربازكردنی پڕۆسەی سیاسی‌و ئابوری‌و كۆمەڵایەتی لە قەیرانەكان بە ویست و ئیرادەی گەل دەبێت، ویست و ئیرادەی گەلیش لە پرۆسەی هەڵبژاردندا بەرجەستە دبێت كە بە هۆیەوە ئایندەیەكی گەش بۆ گەلەكەمان دێتەدی.\nیەكگرتووی ئیسلامیی كوردستان لە پێناو ئێوە دا بڕیاری بەشداری كردن لە هەڵبژاردنەكان دەدات.\nحوكمی رەشیدو دیموكراتیانە مسۆگەركردنی پاراستنی مافەكان‌و ئازادییە بنەڕەتیەكانی سەرجەم هاوڵاتیان.\nپاراستنی ماف و دەسكەوتە دەستوریەكانی گەلی كوردستان لە چوارچێوەی دەستوردا.\nسێیەم: مسۆگەركردنی ئاسایش بۆ هاوڵاتی‌و كۆمەڵگە و و خاوێن ڕاگرتنی ژینگەی ووڵات.\nچوارەم: بنیادنانی ئابووری وڵات بە ئابووریەكی فرە دەرامەت و كۆمەڵگەیەكی هاوسەنگ و هاوڵاتی بەرهەمێنەر و شەفافكردنی بەرهەمێنان و داهاتی نەوت‌و گاز.\nپێنجەم: بەشداركردنی كارای ئافرەت و لاوان لە ژیانی سیاسی و گشتی دا.\nهەنگاوەكانی گەیشتن بە ئامانجەكان\nهۆكارو رێگاكانی بەرجەستەكردنی ئەم ئامانجانە لە رێگای پەرۆشی خوشك و برا دەنگدەرەكانەوە بە مەبەستی جێگیركردنی بنەماكانی دیموكراسی و حوكمی رەشید لە لایەك و كاراكردنی ڕەوتی گەشەپێدان لە لایەكی ترەوە. بۆ بەرجەستەكردنی ئەم ئامانجانە بێگومان پاڵێوراوانی یەكگرتووی ئیسلامیی كوردستان كار دەكەن لە سەر جێبەجێكردنی بەرنامەكەیان لە ڕێگای ئەم هەنگاوانەی خوارەوە:\nیەكەم: حوكمی رەشیدو دیموكراسی دروست‌و بەهێزو مسۆگەركردنی ماف‌و ئازادییە بنەڕەتیەكان بۆ گشت هاوڵاتیان:\n1- كاراكردنی رۆڵی بێلایەنانەی دەزگاكانی یاسادانان‌و دادوەری‌و جێبەجێكردن، چەسپاندنی سەروەری یاساو پاراستنی سەرجەم مافە یاساییەكانی هاووڵاتیان بە دادپەروەری‌و یەكسانی .\n2- چەسپاندنی نەهجی دیموكراسی كە لەسەر فرەیی سیاسی وەستاوە، هەروەها جیاكردنەوەی دەسەڵاتەكان‌و ئاڵوگۆڕی ئاشتیانەی دەسەڵات‌و كێبڕكێ لەسەر چاككردنی گوزەران و پێشكەشكردنی باشترین خزمەتگوزاری بۆ هاوڵاتیان .\n3- رێزگرتن‌و پشتگیری مەبدەئی شەفافیەت‌و لێپرسینەوە لە هەموو لایەنەكانی كاری حكومەتی و تایبەت.\n4- كاراكردنی یاسای بنەبڕكردنی گەندەڵی بە هەموو جۆرەكانیەوە، پشتگیری سەربەخۆیی دامودەزگا كانی چاودێری و نەزاهەت، بۆ ئەوەی ئاستێك بۆ بە هەدەردانی دەرامەتی دەوڵەت دابنرێت، پاشان دابەشكردنی ئەو دەرامەتە بەشێوەیەكی دادپەروەرانە بەسەر هاوڵاتیاندا .\n5- پشتگیری سەربەخۆیی دادگاكان لە ڕێگای جەختكردنەوە لە سەر مەبدەئی جیاكردنەوەی دەسەڵاتەكان.\n6- كاراكردنی رۆڵی دامودەزگاكانی كۆمەڵگەی مەدەنی و سەندیكاو یەكێتییە پیشەییەكان.\n7- پشتگیری و هاوكاری و سەربەخۆیی ماددی و مەعنەوی ڕاگەیاندنی ئازاد.\nدووەم: پاراستنی ماف و دەسكەوتە دەستوریەكانی گەلی كوردستان:-\n1- رێكخستنەوەی پەیوەندیەكانی حكومەتی هەرێم و حكومەتی اتحادی لە چوارچێوەی دەستوری هەمیشەیی عێراق دا.\n2- دیاریكردنی میكانیزمی گونجاو بۆ دابەشكردنی سامان و دەسەڵاتە ئیتیحادیەكان بەشێوەیەكی دادپەروەرانە و هاوسەنگ لەنێوان هەرێم و ناوەند دا.\n3- جێبەجێكردنی ماددەی 140 و بەرێوەبردنی كەركوك و ناوچەكانی دەرەوەی ئیدارەی حكومەتی هەرێم بەشێوەیەكی هاوبەشی لەنێوان پێكهاتەكانی ئەو ناوچانەدا.\nسێیەم/ مسوگەركردنی ئاسایش بۆ هاوڵاتی و كۆمەڵگە و خاوێن ڕاگرتنی ژینگەی وڵات:\n1-كاركردن بۆ چەسپاندنی سەقامگیری ئاسایش و ئاشتەوایی نیشتیمانی و كۆتایی هێنان بە تیرۆر و توندوتیژی و گەرانەوەی ئارامی بۆ سەرتاسەری عێراق.\n2- سرینەوەی ئاسەواری كلتۆری دیكتاتۆریەت و بڵاوكردنوەی هزری میانڕەوی و پێكەوە ژیان و رەتكردنەوەی باڵادەستی نەتەوەیی یان مەزهەبی و تایفی و هەموو شێوازەكانی تاكرەویی لە دەسەڵات.\n3- كاركردنی جددی بۆ گەرانەوەی ئاوارە و دركراوەكان و ئاوەدانكردنەوەی وێرانكاریەكانی شەری داعش…\n4- خاوێن راگرتنی ژینگەی سرۆشتی وڵات و پاكردنەوەی لە ئاسەوارەكانی چەكە زیان بەخشەكان و هۆكارەكانی تری پیسبوونی ژینگە\nچوارەم: بنیادنانی ئابووری ولات بە ئابووریەكی فرە دەرامەت و كۆمەڵگەیەكی هاوسەنگ و هاوڵاتیەكی بەرهەمهێن هەست بە خۆشگوزەرانی و ژیانێكی سەربەرزانە دەكرێت:\n1- هەمەجۆری چالاكییە ئابوریەكان لە پێناو كەمكردنەوەی پشت بەستن بە نەوت و رەخساندنی خۆشگوزەرانی و پێشكەشكردنی خزمەتگوزاری گونجاو بۆ هاوڵاتیان.\n2- بەهێزكردن و كاراكردنی سیستەم و دەزگاكانی كاركردن لە بواری سەروەری یاساو لێپرسینەوەو شەفافیەت لە پێناو گرەنتی كاری باش و چۆنیەتی بەرهەم و خزمەتی پێشكەشكراو بە هاوڵاتیان هەروەها روبەروبوونەوەی گەندەڵی بە هەموو جۆرەكانیەوە.\n3- فراوانكردنی رۆڵی كەرتی تایبەت لە ئابوری نیشتمانی و بەرەو پێشبردنی كاری ئەو دەزگایانەی نوێنەرایەتی دەكەن، لەگەڵ پارێزگاری رۆڵی پلانرێژی و چاودێری و هەڵسەنگاندنی حكومەت لە بەرێوەبردنی ئابووریەكدا كە پلە بە پلە كار بۆكۆمەڵگەیەكی ئارام و دیموكراسی دەكات.\n4- پەیڕەوكردنی سیاسەتی لامەركەزی لە دابەشكردنی دادپەروەرانەی سامان و دەسەڵاتدا، هەروەها كاراكردنی رۆڵی دەسەڵاتی پلاندانان و جێبەجێَكردن و چاودێری و هەلسەنگاندن لە نێوان ناوەندو هەرێمی كوردستان و پارێزگاكاندا، بە شێوەیەك دوور بێت لە دژایەتی جۆراو جۆرو رێگر لە بەردەم رەوتی خێرای گەشەپێدان و بەرەوپێشچووندا.\n5- چاكسازی سیستمی بانكی و داڕشتنەوەی پەیكەرەكەی و پەرەپێدانی توانای ئەو كارمەندانەی لە بانكە گشتی و تایبەتیەكاندا كار دەكەن.\n6- بەستنەوەی بڕی تەرخانكراو بۆ گشەپێدانی پارێزگاكان لەگەڵ ڕێژەی دانیشتوان و رادەی بێبەش بوون و زەرەرمەندبون پێداویستیە سەرەتاییەكان لە پارێزگاكاندا بۆ دابەشكردنێكی هاوسەنگ و دادپەروەرانەی داهاتی دەوڵەت.\n7- ئاسانكردنی دەرفەت لە بەردەم وەبەرهێنانی بیانی و ناخۆییدا.\n8- كاراكردنی سیسەتم و یاساكانی پاراستنی بەكاربەر و كێبركرێ، بە شێوەیەك مافی بەكاربەر لە یاری پێكردن و گزیكاری بازرگانی پارێزراو بێت.\n9- باشتركردنی بەرهەمهێنانی نەوت و گاز و شەفافكردنی داهاتەكانی و بەكارهێنانی لە گەشەپێدانی ئابوری وڵات و باشتركردنی گۆزەرانی هاوڵاتیان.\n10- دامەزراندنی تۆڕی بۆری گاز بۆ شارەكان، بۆ بەكارهێنانی لە كاروباری ناو ماڵدالەسەرتاسەری عێراقدا.\nپێنجەم: كاراكردنی رۆڵی ئافرەتان و لاوان لە ژیانی گشتی و سیاسی دا:\n1- هۆشیاركردنەوە و پشتگیریكردنی ئافرتان و لاوان بۆ بەشداریكردنی كارا لە كاری سیاسی و ئابوری و كۆمەڵایەتی دا و دابینكردنی دەرفەتی كار بۆیان.\n2- كاركردن بۆ نەهێشتنی دابو نەریتە كومەڵایەتیە نەخوازراوەكان كە دژی ماف و ئازادیەكانی ئافرەت دەوەستن.\n3-كاركردن بۆ قەدەغەكردنی هەمو شێوازەكانی تۆندوتیژی و جیاكاری دژ بە ئافرەت.\n4-بایەخدان بە پەروەردە و رۆشنبیری لاوان و پاراستنیان لە لادان و و مادە هۆشبەرەكان.\n5- پشتگیركردن و بەهێزكردنی رێكخراوەكانی ئافرەتان و لاوان و قوتابیان.\nمیكانیزم و ئامرازی بەدیهێنانی ئامانجەكان\n2. جێبەجێكردنی دەستور.\n3. فشاری رێكخراوەكانی كۆمەڵگەی مەدەنی.\n4. بەكارهێنانی كارای میدیا.\n5. هەرهەنگاوێكی تری مەدەنی و دیمۆكراتیانە (مانگرتن، خۆپیشاندان,گردبۆنەوە…هتد).\nپێش 26 خوله‌ك


هەولێر و بەغداد كۆدەبنەوە، ئەنكەرەش لەمپەڕ دروستدەك | KURDPLAT\nهەولێر و بەغداد كۆدەبنەوە، ئەنكەرەش لەمپەڕ دروستدەك\nکوردپلات 8/23/2020 03:17:00 م ليست هناك تعليقات\nجارێكی دیكە پرسی رێككەوتنی نێوان هەولێر و بەغداد گەرم دەبێتەوە، بەتایبەت دوای سەردانی مستەفا كازمی سەرۆك وەزیرانی عێراق بۆ كۆشكی سپی و یاوەریكردنی لەلایەن وەفدێكی دامەزراوەكانی سەرۆكایەتی هەرێمی كوردستان و نوێنەرانی چەند وەزارەتێك، بەڵام هاوتەریب لەگەڵ ئەو گەرمبوونەوەیە، جارێكی دیكە توركیا دەیەوێت لەمپەڕەكانی بەردەم رێككەوتنەكە زەق بكاتەوە و ئەو درزەی كە لە 2014ەوە كەوتووەتە نێوان هەردوو پایتەختەكە تادێت گەورەتری بكات.\nكۆبوونەوەكانی هەولێر و بەغداد دەستپێدەكەنەوە\nئامانج ڕەحیم، سكرتێری ئەنجومەنی وەزیرانی هەرێمی كوردستان لە لێدوانێكی میدیایدا دەڵێت، لە پەراوێزی بەشدارییكردنیان لە گەڕی دووەمی دیالۆگی ولایەتە یەكگرتووەكانی ئەمریكا و عێراق لە واشنتۆن، دەرفەتی گفتوگۆیان هەبووە لەگەڵ مستەفا كازمی سەرۆك وەزیرانی عێراق و هەردوو وەزیری دارایی ونەوتی فیدڕاڵ، لەسەر كێشە هەڵپەسێردراوەكانی نێوان هەولێر و بەغدا.\nئاماژەی بۆ ئەوەشكردوە كە بڕیارە لەم هەفتەیەدا كۆبوونەوەكانی هەرێم و بەغدا دەستپێدەكەنەوە و درێژە دەدرێن بە كۆبونەوەكانی پێشوو بەمەبەستی رێككەوتنێكی كۆنكرێتی لەسەر ئیلتزامی نەوتی و دارایی هەرێم و زامنكردنی ماف و بەشە بوودجەی هەرێم لە چوارچێوەی پڕۆژە یاسای بوودجەی عێراق بۆ ساڵی دارایی ٢٠٢١.\nسكرتێری ئەنجومەنی وەزیرانی هەرێم دەشڵێت، هەرێم پشكی دەبێت لەو ئاسانكاری و پشتیوانییە داراییانەی كە بۆ عێراق دەكرێت لەلایەن دامەزراوە نێودەوڵەتییەكانەوە بەمەبەستی چارەسەركردنی كورتهێنانی بودجە.\nلەلایەكی دیكەوە، دارا ڕەشید ئەندامی شاندی دانوستانكاری حكوومەتی هەرێم لەگەڵ عێراق لە كۆنگرەیەكی ڕۆژنامەوانیدا ڕایگەیاند، ڕاستە سەرۆكی ئەنجوومەنی وەزیرانی عێراق بانگێشتی بەغدای كردووین بۆ گفتوگۆ و ڕێككەوتنی كۆتایی.\nوتیشی، لە ڕێككەوتنی كۆتایی نزیك بووینەتەوە و هیوادارین بەزوویی كۆبوونەوەكە بكرێت، ئەو ڕێككەوتنە دەچێتە ناو یاسای ساڵی 2020ـی عێراق ئەنجام بدرێت.\nبەر لە دەستپێكی گەشتەكەی بۆ ئەمریكا، مستەفا كازمی بڕیاریدا كە 320 ملیار دینار رەوانەی لقی هەولێری بانكی ناوەندی بكرێت، تا حكومەتی هەرێمی كوردستان بۆ دابەشكردنی مووچە بەكاری بهێنێت، بڕیاری رەوانەكردنی ئەو بڕە پارەیە لەلایەن سەرۆك وەزیرانی عێرقەوە لەكاتێكدا بوو كە هەردوو حكومەتی هەرێم و ناوەند بە بەیاننامەی زبر یەكتریان بە پەكخستنی رێككەوتن تۆمەتبار دەكرد.\nبەپێی ئەو لێكتێگەیشتنەی ئێستا هەیە هەرێمی كوردستان بۆ ماوەی 3 مانگ سوودمەند دەبێت لە رەوانەكردنی بڕی 320 ملیار دینار لەلایەن حكومەتی ناوەندییەوە لەبەرامبەردا حكومەتی ناوەندی داوای بەشێك لە داهاتی سنوورەكان و بەڕێوەبردنی هاوبەشی دەروازەكان دەكات.\nخالید شوانی، وەزیری هەرێم بۆ كاروباری بەغدا، راگەیەندراوێكی لەسەر وردەكاری رێككەوتنەكە بڵاوكردەوە.\nبەپێی راگەیەنراوەكەی شوانی، رێككەوتنەكەی نێوان هەولێر و بەغدا كاتییە و تا پەسەندكردنی یاسای بودجەی ساڵی 2021ی عێراق بەردەوام دەبێت، تا ئەوكاتەیش بەغدا مانگانە، 320 ملیار دینار بۆ هەرێمی كوردستان دەنێرێت بۆ دابینكردنی مووچەی فەرمانبەران.\nخالید شوانی ئاماژەی بەوەشدابوو كە دوایی ئەنجامدانی چەندین كۆبوونەوە و ۱۲ جار گۆڕینەوەی پێشنیاز و تێبینی، پڕۆسەی دانوسانەكە هەڵكشان و داكشانی زۆری بەخۆ بینی و دانوستانێكی قورس و ئاڵۆزبوو و لەیەك كاتدا هەوڵەكانمان هەم بۆ دابینكردنی مافە داراییەكانی فەرمانبەرانی هەرێم و هەم بۆ پاراستنی مافە دەستورییەكانی هەرێمی كوردستان بوو، رێككەوتنەكە تاوەكو ئیقراركردنی یاسای بوودجەی ۲۰۲۱ بەردەوام دەبێت و قۆناغێكی نوێی دانوستان لەسەر بوودجەی ۲۰۲۱ دەست پێدەكەینەوە ، بەپێی رێككەوتنی سەرۆك وەزیرانی عێراق و سەرۆك وەزیرانی هەرێمی كوردستانیش مانگانە ۳۲۰ ملیار دینار رەوانەی هەرێم دەكرێت.\nبە وتەی شوانی، رێككەوتنەكە میكانیزمی مامەڵەكردنی لەگەڵ داهاتی خاڵە سنوورییەكانی لەخۆگرتووە كە بەپێی یاسای ئیدارەی دارایی فیدرالی ژمارە ٦ ساڵی ۲۰۱۹ دەبێت و كۆمەڵێك مەلەفی تری وەك بابەتی چاودێری، وردبینی و میكانیزمی چارەسەركردنی كۆمەڵێك مەلەفاتی تری دارایی و ئابووری لەخۆدەگرێت.\nتوركیا لەمپەڕ دروستدەكات\nبەپێی زانیارییەكانی پەیسەرپرێس، پێچەوانەی ئەمریكا و ئەوروپا كە پشتیوانی رێككەوتنی هەولێر و بەغداد دەكەن، توركیا ناكۆكی لەگەڵ رێككەوتنەكە هەیە و نایەوێت رێككەوتنێكی لەو شێوەیە لەنێوان هەرێم و عێراق لەسەر پێیەكانی خۆی بوەستێت، چونكە هەم لەرووی دارایی و هەم لەرووی سەربازی و سیاسییەوە بە دژی بەرژەوەندییەكانی خۆی دەزانێت.\nپەیسەر زانیویەتی كە توركیا دژایەتی خۆی بۆ رێككەوتنەكە نەشاردووەتەوە و بە بەشێك لە سەركردەكانی هەرێمی كوردستانی راگەیاندووە كە نایەوێت ئەو رێككەوتنە بەو جۆرەی كە هەیە ئەنجام بدرێت بەتایبەت لە پرسی خاڵە سنورییەكان و ئیدارەدانی هاوبەشی دەروازە سنورییەكان لەلایەن هەرێم و بەغداوە.\nهاوكات یەكێكی دیكە لە كێشەكانی توركیا لە رێككەوتنی نێوان هەولێر و بەغداد پەیوەندی بە پرسی بوونی هێزەكانی لە خاكی هەرێمدا هەیە، چونكە دوای ئەوەی لە ساڵی 1982 پارتی كرێكارانی كوردستان لە كۆنگرەی بەیروت بڕیاریدا كە هێزەكانی بگوازێتەوە ناوچە سنورییەكانی عێراق، لە ساڵی 1983 توركیا رێككەوتنێكی ئەمنی لەگەڵ عێراق واژۆكرد و بەپێی ئەو رێككەوتنە هێزەكانی توركیا بۆیان هەبوو لە قوڵایی 10 كیلۆمەتری خاكی عێراقدا ئۆپەراسیۆنی ئەمنی ئەنجام بدەن، بەڵام ئێستا بە وتەی بەرپرسانی هەرێم توركیا چەندین هێندە زیاتر لەو قوڵاییەی كە لە رێككەوتنەكەدا بۆی دەستنیشانكراوە هاتووەتە خاكی هەرێمەوە و بەرپرسێكی پارتی دیموكراتی كوردستانیش دان بەوەدا دەنێت كە توركیا چاوی لەوەیە موسڵ داگیربكات.\nهۆشیار زێباری، ئەندامی مەكتەبی سیاسی پارتی دیموكراتی كوردستان، لە تویتێكد لەبارەی بەزاندنی سنوور و هاتنە ناوەوەی سوپای توركیا بۆ هەرێمی كوردستان نووسیویەتی، پەلاماری توركیا بۆ هەرێمی كوردستان و ناوچەی زاخۆ پێشهاتێكی جیۆسیاسی زۆر جددیە. دەشڵێت، چڕی هێرشەكان زەنگێكی مەترسیدارە.\nئەو ئەندامەی مەكتەبی سیاسی پارتی ئاماژەی بەوەشكردووە، داوای سەركردەكانی تورك بۆ زیندووكردنەوەی داواكردنی پارێزگای موسڵ لە لایەن توركیاوە زیاتر لە هەموو پێشهاتەكانی دیكە مایەی نیگەرانییە.\nهەرچۆنێك بێت ئێستا چ هەولێر و چ بەغداد بە خۆشی یان ناچاری چاوەڕوانی واژۆی كۆتایی رێككەوتنن، لە واشنتۆنیش كازمی بە نوێنەرانی كوردی لە تیمەكەیدا وتووە كە داوای لە بەرپرسانی هەرێم بكەن زوو كارەكان تەواو بكەن و رێككەوتنەكە ئەنجام بدرێت، بەڵام پرسیارەكە ئەوەیە دەیان لەمپەڕی ناوخۆیی و هەرێمی دەتوانن هەولێر و بەغداد لە رێككەوتن رابگرن یاخود فشاری ئەمریكا ناچاری كردوون كە هەرچی زووترە رێككەوتنەكە بكرێت.\nپرسیاری دیكەش ئەوەیە ئایا ئەم رێككەوتنە دەتوانێت كۆتایی بەو كێشە گەورەیە بهێنێت كە لە ساڵی 2014ەوە لەنێوان هەولێر و بەغداد سەریهەڵداوە، یان هاوشێوەی رێككەوتنەكانی پێشتر وەك دەرمانێكی ئازارشكێنی كاتییە بۆ نەخۆشێكی شێرپەنجە، نە چاكی دەكاتەوە و نە هیچ لە تەندروستی دەگۆڕێت و تەنها بۆ ماوەیەك هەستی ئازاری كەمدەكاتەوە.


ڕۆژانە ٤٠٠ گەنج بە هاوکاریی تورکیا بادینان چۆڵدەکەن – کوردی – RojNews.News\nڕۆژانە ٤٠٠ گەنج بە هاوکاریی تورکیا بادینان چۆڵدەکەن\n15/10/2020 - 1:14:05 pm\nبەرپرسی ڕێكخراوی ئەلەند ئاشکرای دەکات، لە دهۆك ڕۆژانە نزیکەی ٤٠٠ گەنج بە ڕێگای جۆراوجۆر بۆ دەرەوەی وڵات کۆچ دەکەن، دەشڵێت “تورکیا ڕێگایان بۆ خۆش دەکات”.\nبەپێی ئامارێک کە لە شێرزاد محەمەد بەرپرسی ڕێكخراوی ئەلەند بۆ بە دیموكراسییكردنی گەنجان وەرمانگرتووە، ڕۆژانە نزیکەی “٤٠٠ گەنج لە سنووری پارێزگای دهۆك كۆچ بۆ دەرەوەی وڵات دەكەن”.\nبەرپرسی ڕێکخراوی ئەلەند\nشێرزاد ئاماژەی بەوە کرد، هۆكاری کۆچی گەنجان خراپی دۆخی ئابورییە، وتیشی: بەشێكی دیکەی هۆکارەکانی کۆچکردنی گەنجان وڵاتی توركیایە، تا ڕادەیەکی زۆر ڕێگا بۆ گەنجان خۆش دەکات بۆ جێهێشتنی وڵات، خەڵک بەناوی گەشتەوە دەچێت ڤیزا وەردەگرێت و دەچێتە تورکیا و ئیتر نایەتەوە، لەسەر سنوورەكانیش توركیا تاڕادەیەك چاوپۆشی دەكات بۆ ئەوەی خەڵكی ڕوو لە ئەوروپا بكەن.\nڕێکخراوی ئەلەند ڕاپۆرتێکی دەربارەی کۆچی بەلێشاوی گەنجانی بادینان ئاڕاستەی پەرلەمانی هەرێمی کوردستان کردووە و هۆکارەکانی کۆچیان بۆ ڕوونکردوونەتەوە، بەڵام وەک شێرزاد دەڵێت، هێشتا هیچ وەڵامێکیان نەدراوەتەوە.\nکۆچی بەلێشاوی گەنجانی بادینان بووەتە جێگای سەرنجی ڕاگەیاندن و ڕێکخراوەکان، بەڵام ئەوەی چاوی لیداخستووە، حکومەت و پەرلەمانە، لەو ڕێگایەدا چەندین گەنج گیانیان لەدەستداوە، کە دواترینیان گەنجێکی تەمەن ٢٣ ساڵی سنووری شارەدێی شیلادزێ بوو بە ناوی مەناف ئیبراهیم، کە شەوی ١١ لەسەر ١٢ی ئەم مانگە لە دارستانەکانی نێوان تورکیا و یۆناندا گیانی لەدەستدا.\nئەلەند بۆ دیموکراسییکردنی گەنجان، ڕێکخراوێکی ناحکومییە و لە ساڵی ٢٠٠٤ دامەزراوە، نووسینگەی سەرەکیی لە شاری دهۆکە و لە سەرتاسەری هەرێمی کوردستان کار و چالاکیی ئەنجام دەدەن.\nڕێکخراوەکە لە بوارەی پەرەپێدانی تاواناکەنی گەنجان، مافی مرۆڤ، مافی ژنان و بنبڕکردنی خەتەنەکردنی مێینە کاردەکات.\nسەرۆک کۆماری قرقیزستان دەستی لەکار کێشایەوە\nبرادۆست بۆردوومان دەکرێت


مووچەی خانەنشینان دابەش دەكرێت – تۆڕی میدیایی خەڵک\n2019/01/21 - 7:44 PM\nدابەشكردنی مووچەی مانگی 10ی ساڵی ڕابردووی فەرمانبەران كۆتایی هات و بڕیارە لە سبەینێوە مووچەی خانەنشینان دابەش بكرێت.\nسەرچاوەیەك لە گەنجینەی سلێمانی بۆ (خەڵك) ڕایگەیاند، كە سبەینێ سێ شەممە ۲۲/۱/۲٠۱۹ مووچەی خانەنشینانی سەربازی دابەشدەكرێت.\nوتیشی، “ڕۆژی چوار شەممە ۲۳/۱/۲٠۱۹ مووچەی خانەنشینانی مەدەنی دابەشدەكرێت و كۆتایی بە دابەشكردنی مووچە لەم مانگەدا دێت”.\nجەختیشی كردەوە، كە مانگی داهاتوو بە هەمان خشتە و لە 5ی مانگەوە دابەشكردنەوەی مووچە دەستپێدەكات.\nبۆ پرسی بودجە و پاشەكەوتی مووچە وەزیری دارایی دەچێتە پەڕلەمان\nشێوازێك بۆ دەوامی كارمەندانی كەرتی تەندروستی دانرا\n“بەهۆی بەردەوامی پاشەكەوت و دواكەوتنی مووچە دەبێت حكومەت دەوام كەمبكاتەوە”\nهەندێك فەرمانگە سزای فەرمانبەران دەدەن\nبەهۆی دواكەوتنی مووچە و زیادكردنی دەوام بایكۆت دەستی پێكردەوە


سورەیا بەدرخان - ویکیپیدیا، ئینسایکڵۆپیدیای ئازاد\nئەمین عالی بەدرخان (باوک)\nبراکان کامران بەدرخان، جەلادەت عالی بەدرخان\nسورەیا بەدرخان (بە بەدرخانی: Sureya Bedirxan) (لەدایکبووی ١٨٨٣ لە ئەستەمبوڵ - مردووی ١٩٣٨ لە پاریس)یەکێک لە ئەندامانی بنەماڵەی بەدرخان و نووسەر و سیاسەتوانی کورد بوو. ئەو لە نووسینەکانیدا بە "عەزیز ئەحمەد" و دکتۆر "Blêç Şêrko" ناسراوە؛ بەدرخان بەگی باپیری دواھەمین میری میرنیشنی بۆتان بووە.\nسورەیا یەکەمین کوڕی ئەمین عالی بەدرخان و لە ژنە چەرکەزییەکەی بووە. سورەیا لە ئەستەمبوڵ خوێندوویەتی و کۆلێژی کشتوکاڵی تەواو کردووە. ناوبراو لە نێوان ساڵەکانی ١٩٠٦ بۆ ١٩٠٨ وەکو ئەندامانی دیکەی خێزانەکەی لە ئەستەنبوول بەھۆی گومانی تێوەگلان لە کوشتنی "ڕەزوان پادشا" دوور خراوەتەوە. کامەران لە ھەر یەک لە شارەکانی "Isparta" و "Akkon" ژیاوە.\nپاش شۆڕشی گەنجەتورکەکان و لابردنی سوڵتان عەبدولحەمەیدی دوو و دەستکردن بە کاری دەستووریی «ایکنجی مشروگیت»، لە ساڵی ١٩٠٨دا ڕێگا بە ئەمین عەلی و خێزانەکەی دەدرێت، دووبارە بۆ ئەستەمبوڵ بگەڕێنەوە. پاش گەڕانەوەی سورەیا بۆ ئەستەمبوڵ دەست بە دەرکردنی ڕۆژنامەی «کوردستان» دەکات. لە نێوان ساڵەکانی ١٨٩٨ بۆ ١٩٠٢دا مامی، میقداد میدحەد بەدرخان، ڕۆژنامەیەکی بە ھەمان ناو بڵاو کردووەتەوە. ساڵی ١٩٠٩ پێش بە دەرچوونی ڕۆژنامەی "کوردستان" گیراوە و سورەیا خراوەتە گرتووخانە و بەھۆی بڵاوکردنەوەی ناڕەوا دژی "Jön Türkler" سزای کوشتنی بۆ دەرکراوە.\nلە چەپەوە بۆ ڕاست: کامەران و سورەیا و جەلادەت بەدرخان.\nلە ساڵی ١٩١٠دا بە دوورخستنەوەی لە وڵات، فەرمانی لێخۆشبوونی بۆ دەرچووە. لە ساڵی ١٩١٢دا دووبارە گەڕاوەتەوە بۆ ئەستەنبوڵ و کۆمیتەیەکی کوردیی نھێنی دامەزراندوە. دووبارە گیراوەتەوە و سزای کوشتنی بۆ دەرکراوە. ساڵی ١٩١٣ لە گرتووخانە ھەڵ ھاتووە و بۆ ھەمیشە ئیمپراتۆریەتیی عوسمانی بەجێ ھێشتووە. بە ھەڵگیرسانی جەنگی جیھانی یەکەم لەژێر ناوی «عەزیز ئەحمەد» ڕۆژنامەی «کوردستان»ی لە قاھیرە بڵاو کردووەتەوە. ھەر لە قاھیرە «کۆمیتە بۆ سەربەخۆیی کوردستان» دامەزراندووە. لە ساڵی ١٩١٩دا بڕیار بووە لە کۆنگرەی ئاشتیی پاریسدا بەشداریی بکات، کە تێیدا ویستوویەتی بۆ دامەزراندنی وڵاتێکی کوردیی سەربەخۆ، ھەوڵ بدات؛ بەڵام پێشتر لەلایەن بەریتانییەکانەوە لە کاتی جەنگدا گیراوە.\nلە تشرینی یەکەمی ١٩٢٧دا لە بەیرووت چووەتە ڕیزی ڕێکخراوی خۆیبوون. ساڵی ١٩٢٩ گەڕاوەتەوە سووریا و لە کاری ڕامیاریدا بەردەوام بووە. کاتێک لە ساڵی ١٩٣٠دا کەمالییەکان ڕاپەڕینی ئاگرییان سەرکوت کردووە، ڕێکخراوی خۆیبوون لە پشت ئەم سەرھەڵدانەوە بووە، ئەوکات سووریا لەژێر دەسەڵاتی فەڕەنسییەکاندا بووە، ھەر بۆیە فەڕەنسییەکان گرتوویانە و بەرەوو پاریس ڕەوانەیان کردووە. سورەیا بەدرخان لە ساڵی ١٩٣٨دا کۆچی دوای کردووە و لە پاش خۆی کوڕ و کچێکی بە ناوەکانی «قودرەت» و «حەقی» جێ ھێشتووە.\nبەپێی "Basil Nikitin" سورەیا بەدرخان یەکەمین ڕامیاریناسی کورد بووە، کە توانیویەتی ڕامیاریی کوردی لە پڕۆگرامی پارت و شێوازی مۆدێرندا بە نووسین و ئاخافتن دابڕێژێت.\n^ Özoğlu, Hakan (2004-02-12). Kurdish Notables and the Ottoman State: Evolving Identities, Competing Loyalties, and Shifting Boundaries. SUNY Press. p. 95\n^ Meiselas, Susan (1997). Kurdistan: In the Shadow of History. Random House. p. 56.\n^ Henning, Barbara (2018-04-03), p.357\n^ Henning, Barbara (2018-04-03), p.362\nوەرگیراو لە «https://ckb.wikipedia.org/w/index.php?title=سورەیا_بەدرخان&oldid=900304»\nئەم پەڕەیە دواجار لە ١٦:١٢ی ٤ی شوباتی ٢٠٢٢ نوێ کراوەتەوە.


ئەو 11 ئەفسەرەی پۆلیسی پاکستان کە لەلایەن ڕێکخراوێکی ڕادیکاڵی ئیسلامییەوە دەستگیرکرابوون تا وەک فشارێک لە هەوڵەکانیدا بەکاری بهێنێت بۆ دەرکردنی باڵیۆزی فەڕەنسا لە ئیسلام ئاباد، ئەمڕۆ دووشەممە ئازاد کراون، وەک کاربەدەستانی وڵاتەکە ڕایانگەیاندووە.\nهاوکاتی دواترین پێکدادانی توندوتیژ ئامێزی نێوان پۆلیس و ڕێکخراوی "تەحریکی لەبەیکە پاکستان" لە شاری لاهور، ئەو ئەفسەرانە دەستگیرکراون و کرانە بارمتە.\nلە دیمەنێکی ڤیدیۆییدا کە لە تۆڕەکانی سۆشیال میدیادا بڵاوبۆتەوە و پۆلیسیش پشتڕاستی کردۆتەوە، ئەفسەرە ئازادکراوەکان نیشان دەدات و هەندێکیان خوێنیان پێوەیە و سەریشیان پێچراون.\nشێخ ڕەشید ئەحمەد، وەزیری ناوخۆی پاکستان، زوویەکی ئەمڕۆ دووشەممە ئاماژەی بەوە کردووە "ئەو 11 ئەفسەرەی بە بارمتە گیرابوون، پاش وتووێژکردن لەگەڵ ڕێکخراوی تەحریکی لەبەیکە پاکستان، ئازادکراون."\nحکومەتی پاکستان لە هەفتەی ڕابردوودا ئەو ڕێکخراوەی قەدەغە کردووە و بە ڕێکخراوێکی تێرۆریستی ناودێری کرد.\nشێخ ڕەشید لە تۆمارێکی ڤیدیۆییدا کە لە تۆڕی کۆمەڵایەتی تویتەر بڵاوی کردۆتەوە دەڵێت "دانوستاندن لەگەڵ تەحریکی لەبەیکە پاکستان دەستیان پێکردووە و گەڕی یەکەمی ئەم دانوستاندنەش سەرکەوتووانە کۆتاییپێهاتووە."\nپۆلیس لە لاهور، ئازادکردنی بارمتەکانی پشتڕاست کردۆتەوە و دەشڵێت یەکێکیان لە هێزی نیمچە لەشکری وڵاتەکە بووە.\nئەم ئەفسەرە بە بارمتە گیراوانە لە مزگەوتێکی لاهور دانرابوون و ئەو مزگەوتە بە شوێنی سەرەکی تەحریکی لەبەیکە پاکستان دادەنرێت و لە ئێستاشدا مزگەوتەکە پڕە لە لایەنگرانی ئەو ڕێکخراوە و لە دەرەوەش پۆلیس چواردەوری گرتووە.\nبۆ چەند مانگێکە ئەم ڕێکخراوە، هەڵمەتێکی دژ بە فەڕەنسای دەستپێکردووە، لەو کاتەوەی ئیمانوێل ماکرۆن، سەرۆکی فەڕەنسا داکۆکی لە ماف و ئازادییەکانی گۆڤاری چارلی ئێبدۆ کرد بۆ سەرلەنوێ بڵاوکردنەوەی وێنە کاریکاتێرییەکانی پێغەمبەری موسڵمانان. بڵاوکردنەوەی ئەو کاریکاتێرانە لای زۆربەی موسڵمانەکان بە کوفر دادەنرێت.\nلە هەفتەی ڕابردووەوە پشێوی و ئاڵۆزی لە پاکستاندا هەبووە پاش ئەوەی ڕێبەری تەحریکی لەبەیکە پاکستان لە لاهور دەستگیرکرا دوای داواکەی بۆ خۆپیشاندان لە ئیسلام ئاباد پایتەختی وڵاتەکە بۆ داواکردنی دەرکردنی باڵیۆزی فەڕەنسا.\nئەو ئاژاوانە بوونە مایەی گیان لەدەستدانی 6 پۆلیس. ڕێبەرانی ئەو ڕێکخراوەش دەڵێن چەندان لایەنگری تەحریکی لەبەیکە پاکستان کوژراون و برینداربوون لەو پێکدادانانەدا.


پایگاه خبری زریان موکریان - ڕەخنەیەکی کارناسانە لە سەر دەستێوەردانی شعری فۆلکلۆری هەڵاوە مەلاوە\nڕەخنەیەکی کارناسانە لە سەر دەستێوەردانی شعری فۆلکلۆری هەڵاوە مەلاوە\nلە ڕۆژانی ڕابردوو شعرێک لە #یۆنس_ڕەزایی کە خاوەنی موسسه تفکر خلاق (غیرانتفاعی) بڵاو بۆوە، کە لەو شعرەدا دەستێوەردانێکی شعری کۆن و فۆڵکلۆری کوردی #هەڵاوە_مەلاوەی کردەوە. ئەو دەستێوەردانە بۆ سەر ئەو شعرە فۆڵکلۆرە، رەخنەیەکی زۆری لێبۆتەوە.\nئەدیبێک کە ویستی نیوی بڵاو نەبێتەوە لەو بابەتەی خوارە کە بۆ زریان موکریانی ناردوە لە ڕوانگەیەکی ئەدەبی و زانستی دەستێوەردانی شعری فۆلکلۆری #هەڵاوە_مەلاوەی داوەتە بەر باس و لێکۆلینەوە:\nئەدەبی منداڵان و دەرفەتەکانی ئەدەبی فۆلکلۆری...\nئەوەی کە "هێندێک" لە ئەدیبانی ئێمە هەڵگری هیچ جۆرە ڕەخنە و بۆچوونێک جیا لە "چەپڵە" و "پێدا هەڵگوتن" نین، بۆتە جێگای داخ و کەسەرێکی زۆر، کە هەر بەو بۆنەیەشەوە هەر چەشنە لێدوانێک لەسەر بەرهەمەکانیان دەبێتە هۆی بە هێرش کردنە سەر باس کردن و جبهە گرتن!\nبریا پێش ئەوەی ئەو داسە تیژ کەن و بناغەی سەرنجدان و هەڵسەنگاندن لەڕیشەوە دەربێنن، گرنگیان بە خودی دەقەکە بدایە و برێک باسی بەشە سەرکەوتووەکانی دەقەکەیان بکردایەو لەسەر خاڵە لاوازەکانیش وچانێک!\nئێمە باس لە ئەدەبی منداڵان دەکەین، یانی بەردی بناغەی فێربوون و فێرکاری!\nکاتێک نووسەرێک قۆڵی هیمەت هەڵدەماڵێ و دەیهەوێ دەقێکی کۆن و مێژوویی و فۆلکلۆر نوێ بکاتەوە، دەبێ شتێکی وا بدات بەدەستەوە کە لەوەی پێشوو گەر بەهێزتر نەبێ لاوازتریش نەبێ یا لانیکەم خەسارێکی پێ نەگەیینێ!\nکە باس لە ئەدەبیاتی جیهانی دەکەین دەبێ ئەوەش بزانین کە ئەوان تا گەیشتوون بەو قۆناغە زیاتر لە خودی دەقەکان بۆچوون و هەڵسەنگاندنیان بۆ کراوە.\nبەداخەوە منداڵانی ئێمە بێجگە لەوەی شتە فۆلکلۆر و ڕەسەنەکان بە شێوەی فەرمی لە شوێنە فەرمیەکان( مەدرەسە و...) فێر نابن و ڕاهێنانیان بۆ ناکرێ و هەر لە سەرەتاوە بە زمانێکی جیا لە زمانی خۆیان ئەلف و بێی ڕاهێنان فێر دەبن، کە دەچنە "هێندێک" لە شوێنە تایبەتیەکانیش ئەو گرینگیە بەو بەشە نادرێ.\nهەڵسەنگاندنی ئەو شتەی کە قەرارە نوێ بێتەوە، دەبێ وەک دەقێکی شایەنی فێرکاری، لەهەموو قۆناغەکانەوە( فێرکاری و پەروەردەیی) تاوتوێ بکرێ، جا ئینجا بچێتە قۆناغی ڕاهێنان و لەسەر مێشک و بیر و هزری منداڵەکان دابەزێندرێ، ئەوەش بە دڵنیاییەوە کارێکی ساکار نیە.\nڕا دربرین لەسەر دەقێکی فۆلکلۆر کە لەگەڵ داب و نەریتی کۆمەڵگا دارێژراوە، تایبەت بە ئەدیبەکان نیە، هەرکەسێک ئێرقی نەتەوایەتی و نیشتمانی هەبێ دەتوانێ بەپێی تێگەیشتنی خۆی هەڵوێستی هەبێ، کە ئەوە هێمای کۆمەڵگای زیندوو و مانایە.\nئێمە باسی منداڵان، ئەدەبیات و فۆلکلۆر دەکەین لەسەر بنەمای دەق و مەرگی مۆئەلف. قەرار نیە نێوی نووسەرەکەی ببێتە سپەر بۆی یا دەستەو دامێنی ئەم و ئەو بین و لایەنگری بۆ کۆ کەینەوە کە ئەو نووسەرە فڵانەو فیسارە!\nهەر ئەدیبێک دەتوانێ کاری بەپیز و سەرکەوتووی ببێ و پێچەوانەکەشی.\nکە ئیدعای ئەوڕۆیی کردن و نوێکاری دەکەین و نێوی نووسەرانی وەک هانس کریستیەن ئاندرسۆن و جی کەی ڕۆڵینگ و ... هتد دێنینەوە، وا باشە چاوێکیش لە "چۆن نووسینەوەی" ئەوان بکەین و جیهان بینیمان قەوی کەین و شتێکی جیهانیش بخوڵقێنین!\nوەک خۆمان دەڵێین؛ ئەو هەویرە ئاو زۆر دەبا!\nبریا ئەدیبانی ئێمە بەجێگای "نان بەقەرزدان" و هەڵوێست گرتنی کوت وپڕ و جوابەجەنگێیانە، دەقیان لەگەڵ دەق هەڵسەنگاندایە و خوێندنەوەیەکی بێ لایەنیان بۆ بکردایە نەک لەسەرەتاوە بە نێوی شاعیر یا نووسەرەکەیەوە قەڵغانێکی بەڕوودا بگرن و وا بنوێنن کە چونکا "فڵانکەس" نووسیویەتی کەس بۆی نیە بڵێ پشتی چاوی برۆیە!\nکاتێک لەژێر نێوی نوێ بوونەوەو نوێخوازی دەسکاری شتێکی ڕەسەن دەکردرێ و بڵاو دەبێتەوە، زۆر ئاساییە ئەو دەقە بۆچوون و هەڵوێستی لێ بکەوێتەوە.\nلەلایەکی دیکەشەوە، بۆ وای بۆناچن کە ئەوەی دڵسۆزانی ئەدەبیاتی کوردی هانداوە ئاوا ئەو شێعرە هەڵسەنگێنن و سەرنجی بدەنێ هەمان نێوی "شاعیرەکەیەتی" کە چاوەروانی پتری لێکراوە؟\nهەزاران شێعر و کۆپلە و دەقی جۆراوجۆر دەکرێن بە بابەت و دەخوێندرێنەوە بەڵام وەک بڵقی سەر ئاو ئێرەو ئەوێ بڕ ناکەن و لەناو دەچن و کەسیش کاری پێیان نیە.\nبەڵام لە بەشی جوانی ناسانەدا، لەشێعرێکی کورتی سێ برگەییدا دووجار پاتە بوونەوەی باوکم هێناویەتی و دوو جار دابەزینی ڕیتمی شێعر و شکانەوەی کێش و دابران، بە تایبەت لەو دوو بڕگەیەدا کە دەڵێ؛ دەڵێم هەموو لە ماڵین/ سەوزە و هێلکەمان جوانە/ هەلاوەیەو مەلاوە/ بەهار پر لە گوڵی سوور، کە بە دوای یەک دا دێن و لەخوێندنەوەی منداڵەکانیشدا ئەو دابرانە(سەکتە) جوان دیارە.\nبە سەرنج دان بە شێعرە فۆلکلۆرەکە دەبینین ئەو لەو بارەیەشەوە سەرکەوتووترە و دوو بەیتیەکان تەواو کەری یەکترن و لە زار خۆشتر. ئەوە هەمان ڕیتم و ئاهەنگە کە مەرجی سەرەکی شێعری منداڵانە. هۆیەکەشی ئەوەیە کە منداڵ لەو تەمەنەدا بە بیستن شت وەردەگرێ و هێشتا فامی واتایی و تێگەیشتنی نیە\nلەکام ڕوانگەوە ناوەڕۆکەکەی بەپیزترە لە فۆلکلۆرەکەی؟\nسەوزەو هێلکەمان جوانە، سەوزە لەزمان و کلتووری ئێمەدا چیە؟\nگەر مەبەستیان " سبزە " ی فارسیە، کە هی ئێمە نیە و لەوێ دا زۆر زەق و نامۆیە.\nلەکوێ هەلاوە مەلاوە دێتە بەردرگا و دەپرسێ کێتان لەماڵە تا منداڵان ئاوا بە زمانێکی ناشێعرانە (لە شێعردا) وەڵام بدەنەوە؛ دەڵێم هەموومان لەماڵین!\nجوانکاری ئەو بەشە لەکوێی دایە؟\nبەشی کۆتاییشی کە لەوەپێش ئاماژەی پێکرا بوو(موهەندیس و..) باسێکی قووڵی پەروەردەیی، کۆمەڵایەتیەو شیکاری تایبەت بەخۆی دەخوازێ.\nشناسه خبر : 48A317AB


پۆستی تویتەری حەیدەر عەبادی سەبارەت بە ڕێککەوتنی بەغدا-واشنتۆن - Mehr News Agency\nAP ١٤٠٠ Mordad ٥ ١٠:٥٩\nNews Code 38397\nبە ڕاپۆرتی ئاژانسی هەواڵی مێهر لە سومریە نیوز، حەیدەر عەبادی سەرۆک وەزیرانی پێشووی عێراق ئەمڕۆ سێشەممە بە ڕێککەوتنی ئەم دواییەی بەغدا-واشنتۆن سەبارەت بە چوونە دەرەوەی هێزەکانی ئەمریکا لە عێراق کاردانەوەی نیشان دا.\nبە گوێرەی ئەم راپۆرتە، عەبادی بە بڵاو کردنەوەی پۆستێکی تویتەری لە ئەو بارەوە نووسی: پێشوازی دەکەین لە گفتوگۆ ستراتیژیکەکانی عێراق و ئەمریکا. ئەو ڕێککەوتنە سەرکەوتنێکە بۆ عێڕاق و بەرژەوەندیەکان و سەروەریی عێراق.\nسەرۆک وەزیرانی پێشووتری عێراق لە درێژەدا وتی: ئێمە لەسەر یەکگرتوویی نەتەوەیی سەبارەت بە پرسە گەورەکانی وڵات جەخت دەکەین و پێمان وایە کە دەوڵەت، گەل و هێزەکان بۆ بەرگری لە بوون، بەرژەوەندی و سەروەری عێراق ئەبێ یەک بگرن.


◄ ئەنجام: Found 1.166, page 1 of 117 Items per page: 🗐 1 🗐 5 🗐 10 🗐 25 🗐 50 🗐 100\n👁 ئی بابەتە 1,346 جارێ وینیان\n📊 100 پاڵاوگە لە ئیدلیب دامەزراون ئامار و ڕاپەرسی\n📅 کاتوو تۆمارکەردەی Dec 5 2017 1:15PM\n👁 ئی بابەتە 2,727 جارێ وینیان\nلە ئیدلیبی باکووری رۆژئاوای سووریا، کە لەدەست ئۆپۆ [ زیاتەر... 👁] ✖ ✖ ✖ 0 1 ✔ 93% ✍ م.ب. 5-12-2017 13:15:37\n📊 100 ملیار دیناری پارەی گەنمی جووتیارانی کوردستان خەرج دەکرێت ئامار و ڕاپەرسی\n📅 کاتوو تۆمارکەردەی Aug 22 2017 4:22PM\nپەرلەمانتارێک ئاشکرای دەکات، بڕیاری خەرجکردنی 100 [ زیاتەر... 👁] ✖ ✖ 0 1 ✔ 97% ✍ س.ئـ. 22-8-2017 16:22:57\n👁 ئی بابەتە 1,848 جارێ وینیان\n📊 110 رێکخراوێن بیانى دەلیڤەیا کارى بۆ 2000 وەلاتییان پەیدا کرینە ئامار و ڕاپەرسی\n📅 کاتوو تۆمارکەردەی Aug 2 2017 9:04AM\n👁 ئی بابەتە 4,261 جارێ وینیان\nدواڕۆژ، بورهان یەحیا جێگرێ پارێزگارێ دهۆک بۆ کارو [ زیاتەر... 👁] ✖ ✖ ✖ 0 0 ✔ 91% ✍ هـ.ب. 2-8-2017 9:04:43\n👁 ئی بابەتە 2,888 جارێ وینیان\n📊 12 ملیار دینار بە بەڵێندەران دەدرێت ئامار و ڕاپەرسی\n📅 کاتوو تۆمارکەردەی May 7 2017 10:14AM\nدواڕۆژ، عیسا عەبدولقەهار ئەندامێکی دەستەی باڵای ی [ زیاتەر... 👁] ✖ ✖ ✖ 0 0 ✔ 89% ✍ هـ.ب. 7-5-2017 10:14:43\n👁 ئی بابەتە 11,940 جارێ وینیان\n📊 19 هەزار و 600 کەس سەردانی روانگە فورەسیان کردووە ئامار و ڕاپەرسی\n📅 کاتوو تۆمارکەردەی Jul 28 2017 8:12AM\nلە ماوەی دوو رۆژدا زیاتر لە 19 هەزار و 600 کەس سەر [ زیاتەر... 👁] ✖ ✖ ✖ 0 0 ✔ 91% ✍ هـ.ب. 28-7-2017 8:12:47


فارس نەوڕۆڵی - 24-05-2019 - 3615 جار خوێندراوەتەوە\nمرۆڤ پێكهاته‌یه‌كه له چاكه و خراپه، مه‌رگ دۆسته و ژیان دۆسته، هه‌میشه ئه‌م دوو هێزى چاكه‌و خراپه له‌سه‌ر ئاستى تاك هه‌م له‌سه‌ر ئاستى گشتى له ململانێدایه، لێره‌دا ئه‌مه‌وێت به مانا فه‌لسه‌فیه‌كه‌ى قسه له‌سه‌ر چێژنه‌كه‌م چونكه پرسیارى فه‌لسه‌فى چیه‌تیه، بۆیه ده‌مه‌وێت له‌سه‌ر ئاسته باوه‌كه‌ى یان كۆمه‌ڵایه‌تیه‌كه‌ى قسه له‌سه‌ر چێژ بۆ چاكه بكه‌م، قسه‌یه‌كى باو هه‌بوو ده‌یگوت چاكه‌ت كرد به‌م ده‌سته، با ده‌سته‌كه‌ى ترت نه‌زانێت، ئه‌مه ماناى ڕۆحى قوڵى هه‌یه، به‌ڵام بۆ ئێستا نا چونكه هه‌موو چاكه‌و خراپه‌كان ناتوانن له‌میدیاكان، خۆیان بشارنه‌وه.\nئێستا چێژى چاكه تا ئاستێكى زۆر هه‌ستى پێ ناكرێت نیشانه‌ى خه‌له‌لى په‌روه‌رده‌یه\nلێره‌دا نابێت ڕۆڵى په‌روه‌رده له بیربكه‌ین له گه‌شه‌ى چێژى چاكه له ڕوى ڕِۆحى و كردارى مرۆڤدا، چونكه پرۆسه‌ى په‌روه‌رده بنه‌ماى چاكه‌یه، چێژ، فێربوونیش ته‌نها بۆ ژماره‌یه‌كى كه‌مى خه‌ڵكه ئه‌گه‌ر لێى گه‌ڕێین زۆر كه‌س نایه‌وێت فێربێت ئه‌گه‌ر پرۆسه‌ى په‌روه‌رده نه‌بێت، بۆیه ئێستا چێژى چاكه تا ئاستێكى زۆر هه‌ستى پێ ناكرێت نیشانه‌ى خه‌له‌لى په‌روه‌رده‌یه، ئه‌مڕۆ ئه‌گه‌ر سه‌یرى ژینگه‌ى كۆمه‌ڵگا بكه‌ین ئه‌گه‌ر هه‌سته‌كانى خۆمان تاقى بكه‌ینه‌وه یان چێژ بكه‌ین ئایا ئه‌مڕۆ، چێژ له چاكه وه‌رده‌گرین یان به‌دكارى ، چێژى چاكه به مانا گشتی یه‌كه‌ى چیه؟؟ ئه‌وه‌یه كه كه‌سێك چۆن له شته‌كانى دیكه چێژ وه‌رده‌گرێت ، كاتێك چاكه‌یه‌ك ده‌كات له‌گه‌ڵ كه‌سێك چێژ له‌و چاكه‌یه وه‌رده‌گرێت ده‌رونى ئارام ده‌كاته‌وه ، به‌ڵام ئه‌مڕۆ زۆر كه‌س چێژ له خراپه وه‌رده‌گرێت وه‌ك باس كردنى هاوڕێكانى یان خه‌ڵكانى دیكه به خراپه، دوو ڕوویى له ڕه‌فتاریدا هه‌میشه له‌گه‌ڵیدایه بۆ شكاندنى هاوڕێكه‌ى له دانیشتنى هاوڕێكانیدا دواتر قسه‌كان له ڕێى زمان یان قه‌ڵه‌مه ژه‌هراوییه‌كانیان پێچه‌وانه ده‌كاته‌وه یان موبایله‌كانیان ده‌كه‌نه ده‌زگایه‌كى فیتنه‌یى بۆ تۆماركردنى ده‌نگى هاوڕێكانیان و له پڕۆسه‌یه‌كى ماستاو كردندا ده‌یگه‌یه‌نێته ئه‌وى دیكه.\nله لایه‌كى دیكه‌وه مرۆڤى دیكه هه‌یه له چاكه كردندا چێژ وه‌رده‌گرێت كاتێ هاوكارى هه‌ژارێ ده‌كات، كاتێ ڕاستگۆیانه له‌گه‌ڵ ده‌وروبه‌رى مامه‌ڵه ده‌كات، ده‌كرێت به‌م مرۆڤانه بڵێین مرۆڤى باڵا، مرۆڤى باڵا چێژ له عه‌داله‌ت وه‌رده‌گرێت، به‌ڵام مرۆڤى قه‌زه‌م و به‌دكار چێژ له سته‌مكارى وه‌رده‌گرێت به هه‌موو ماناكانیه‌وه، مرۆڤى باڵا به به‌دكارى ڕازى نابێت و ئازار ده‌چێژێت له به‌دكارى هه‌ر وه‌ك بابه‌تاهیرى هه‌مه‌دانى ده‌ڵێت:- (به‌ختیارى بۆ ئه‌و كه‌سه‌یه كه كارى به‌د ناكات، خۆشى بۆ ئه‌و كه‌سه‌یه كه به به‌دكارى ڕازى نابێت) . كه‌واته كاتێك تاك چێژى له چاكه‌كردن وه‌رگرت ئه‌وا كۆمه‌ڵگایه‌كى ئارام و نموونه‌ی دروست ده‌بێ به پێچه‌وانه‌وه كاتێك تاك چێژ له به‌دكارى وه‌رده‌گرێ ئه‌وا كۆمه‌ڵگا ده‌كه‌وێ ، پێویسته ئاماژه به‌وه بكه‌ین كه ئه‌و مرۆڤانه‌ى چێژ له چاكه وه‌رده‌گرن مرۆڤى ده‌رون دروستن ، ئه‌وانه‌ش چێژ له به‌دكارى وه‌رده‌گرن ده‌رون نه‌خۆشن.


سه‌نته‌ری ژنانی کورد - کوڵن\nنا بۆ توندوتیژی!\nئێمه‌وه ک سه‌نته‌ری ژنانی کورد له‌کۆڵن به بۆنه‌ی سالگه‌ردی به‌رده بارانکردنی دوعا سومبولی قوربانی عیشق و خۆشه‌ویستی، هه‌ڵده‌سیتین به پیشاندانی فلمێک له‌شاری کۆلن له‌به‌رواری 01.05.2010 وه وتووێژ کردن له‌سه‌ر ئه‌و فلمه به‌به‌شداری میوانه به‌رێزه کان.\nشایه‌نی باسه ئه‌م فلیمه دیکۆمێنتاریه له‌سه‌ر خودی کاره‌ساته‌که له زمانی شایه‌د حاله کان .خانه‌وه‌داکه‌ی و داموده‌زگ به‌ر پرسه کانی هه‌رێمه‌وه له لایه‌ن گروپێکی سه‌ر به‌خۆو بێ لایه‌نی کوردانی باشور دانیشتوی فه‌ره‌نساو ئه‌ڵمان به‌رهه‌م هاتوه.\nبه‌و هیوایه‌ین بتوانین ساتێک له ئازاری جه‌سته‌ی ژنانی به‌ش خواردوی کۆمه‌ڵگاکه‌مان که‌م بکه‌ینه‌وه، ده‌با هه‌مومان پێکه‌وه بلێن نا بۆ توندوتیژی، به‌لێ بۆ یه‌کسانی و ئازادی هه‌ردوو ڕه‌گه‌ز .\nئـآماده کردن ئه‌م فیلمه: جه‌وده‌ت سۆفی و کاری ڕۆژنامه‌وانی : ڕۆژهه‌ڵات سۆفی\nئاماده‌بوونتان مایه‌ی دڵخۆشیمانه.\nmit dem Bus 151-152 Haltestelle: Stresemann Str\nسه‌نته‌ری ژنانی کورد- کوڵن\nارسال شده توسط سه‌نته‌ری ژنانی کورد - کوڵن در ۷:۳۹ هیچ نظری موجود نیست:\nارسال شده توسط سه‌نته‌ری ژنانی کورد - کوڵن در ۱۱:۲۷ هیچ نظری موجود نیست:\nارسال شده توسط سه‌نته‌ری ژنانی کورد - کوڵن در ۱۵:۰۵ هیچ نظری موجود نیست:\nمروری بر قوانین چند همسری/ مهرانگیز کار\nارسال شده توسط سه‌نته‌ری ژنانی کورد - کوڵن در ۲:۳۷ هیچ نظری موجود نیست:\nنا بۆ توندوتیژی! <?xml:namespace prefix = o ns = ...


رووداو - هەولێر، دەزگای ئاسایشی هەرێمی کوردستان رایگەیاند، ئەنجامدەری سەرەکیی تەقینەوەکانی کۆیەیان ئاشکرا کردووە و دوو تۆمەتباریشیان دەستگیرکردوون.\nبەپێی راگەیەنراوێکی دەزگای ئاسایشی هەرێمی کوردستان، دوای ئەوەی لیژنەیەکی باڵا بۆ لێکۆڵینەوە لە رووداوی دوو تەقینەوەکەی بەردەم بارەگای دەفتەری سیاسی حیزبی دیموکراتی کوردستان (حدک) پێکهێنرا، "لە ئەنجامی لێکۆڵینەوەکان دوو کەس دەستگیرکران، کە لە رووداوەکە تێوەگلابوون".\nهەر بەپێی راگەیەنراوەکە "تۆمەتبارەکان ناویان (ش.ع.) و (پ.هـ.)ـە و بەپێی ماددەی 2ـی یاسای ژمارە هەشتی ساڵی 1992 دەستگیرکراون، پاشان تۆمەتباری سەرەکی لەئەنجامی لێکۆڵینەوەکان ئاشکرا بووە".\nدەزگای ئاسایشی هەرێمی كوردستان جەخت دەکاتەوە لەوەی "ناسنامە و زانیاری كەسێتی ئەنجامدەری تاوانەكەیان دۆزیوەتەوە و دەستیان گرتووە بەسەر كەلوپەلی تایبەت بە تۆمەتبارەکە، كە هەڵهاتووە و هەوڵەكان چڕكراونەوە بۆ دەستگیركردنی".\nلە کۆتاییشدا دەزگای ئاسایشی هەرێمی کوردستان دەڵێ "رای گشتی ئاگاداردەكەینەوە لێكۆڵینەوە لە رووداوەكە بەردەوامن و لەكاتی گەیشتنمان بە ئەنجامی كۆتایی، راستییەكان ئاشكرا دەكەین".\nشەوی 20-12-2016 دوو تەقینەوە لەبەردەم دەفتەری سیاسیی حیزبی دیموکراتی کوردستان لە شارۆچکەی کۆیە روویاندا و، بوونە هۆی شەهیدبوونی پێنج پێشمەرگەی دیموکرات و دوو کارمەندی ئاسایش.\nرۆژی شەممە 24-12-2016 حیزبی دیموکراتی کوردستان راگەیێندراوێکی بڵاوکردەوە، کە تێیدا هاتبوو "نیشانەکان و زانیارییەکان دەریدەخەن ئامانج لەو تەقینەوەیە کوشتنی ژمارەیەکی زیاتر لە تێکۆشەران و بنەماڵەکانی دیموکرات بووە، بەهۆی ئەوەشی نەیانتوانیوە بۆمبەکان بهێننە نێو هۆڵی بەڕێوەچوونی رێوڕەسمەکە، نزیکترین شوێنیان لەو ئامانجەیان هەڵبژاردووە".\nلە دوای تەقینەوەکە کۆبوونەوەی پارتەکانی هەر چوار پارچەی کوردستان لەسەر بانگهێشتی حیزبی دیموکراتی کوردستان لە بارەگای دەفتەری سیاسی (حدک) لە شاری کۆیە بەڕێوەچووز خالید عەزیزی، سکرتێری حدک دووبارە کۆماری ئیسلامی ئێرانی تۆمەتبار کرد و گوتی "بەشداریی پارتەکانی هەرچوار پارچەی کوردستان لەو کۆبوونەوە رێزگرتنە لە دوایین قوربانییەکانی تیرۆری کۆماری ئیسلامی".


هەڵبژاردنەکانی بەڕیتانیا دەست پێدەکات\nدەنگدەرانی بەڕیتانیا ڕوویان کردە سندووقەکانی دەنگدان تاوەکو بەشداری بکەن لە دیاریکردنی چارەنووسی جیابوونەوەی بەڕیتانیا لە یەکێتی ئەوروپا، ئەمەش یان ئەوەتا ڕێگە خۆش دەکەن بۆ جیابوونەوەی وڵاتەکە لە ماوەی سەرۆکایەتی بۆریس جۆنسندا یاخود وڵاتەکە ناچار دەکەن گشتپرسیەکی دیکە ئەنجام بدرێتەوە کە لەکۆتاییدا لەوانەیە ببێتە هۆی پاشگەزبوونەوەیان لە بڕیاری جیابوونەوە.\nدوای ئەوەی شکستیان هێنا لە 31 ی مانگی 10 دا لە یەکێتی ئەوروپا جیا ببنەوە، جۆنسن داوای هەڵبژاردنی پێشوەختی کرد تاوەکو ئەو نادیارییە سیاسییانە نەهێڵێت کە بەربەستیان خستۆتە بەردەم جیابوونەوەی بەڕیتانیا.\nبۆریس جۆنسن لە هەڵمەتی هەڵبژاردنەکاندا بەڵێنیداوە جیابوونەوەی بەڕیتانیا لە یەکێتی ئەوروپا جێبەجێ بکات و بودجەی تەندروستی و خوێندن و پۆلیس زیاد بکات.\nلەلایەکی دیکەوە ڕابەری پارتی کاری بەڕیتانیا جێرێمی کۆربین بەڵێنیداوە بودجەی خزمەتگوزاری گشتی زیاد بکات و باج بخاتە سەر دەوڵەمەندان و گشتپرسیەکی دیکە ئەنجام بدات سەبارەت بە جیابوونەوەی بەڕیتانیا لە یەکێتی ئەوروپا.\nهەموو پێشبینییەکان ئاماژە بە سەرکەوتنی جۆنسن دەدەن، ئەمەش سەرەڕای ئەوەی لە ساڵی 2016 دا پێشبینیەکان هەڵە بوون و تێریزا مەی ژمارەیەک کورسی زۆری لە پەرلەمان لەدەستدا کە ئەو کات سەرۆکی پارتی پارێزگاران بوو.


Diplomatic Magazine | حەفتانین و ئەنفال، دوو بۆسە لە دوو مێژووی لێکچوودا\nلە پێش دەسپێکردنی هێرشەکەدا، لە سەرچاوە تایبەتییەکانی خۆمانەوە هەواڵمان پێ گەیشت بوو، کە عێراق لە ڕێگای ئاگاداری ئیستخباراتی خۆیەوە دڵنیا بووە لەوەی ئیران توانای هێرشی گەورەی نەماوەو، نیازی هیچ هێرشیکی گەورەی نییە، بۆیە ئەتوانن بێترس بەشێکی هێزەکانیان لە جەبهەکانی عیراق- ئێران بکێشننەوەو، پەلاماری بارەگاکانی سەرکردایەتی ی.ن.ک بدەن.\nهەندێ لەو بروسکانەی پێمان ئەگەیشتن ڕاستەوخۆ لە (دیوان الرئاسە)ەوە ئەنێردران بۆ سەرکردایەتی هێزەکانی جەیش.\nبۆ پەکخستنی هێرشەکانی عێراق زنجیرەیەک چالاکی پێشمەرگەیی لەسەر جادە گشتیەکان ئەنجام درا. لەناو ئەوانەدا یەکێکیان لە هەمویان گرنگتر بوو. پێش دەس پێکردنی هێرشەکان هەندێ لە ئەندامانی (القیادە العامە للقوات المسلحە) لەگەڵ چەند قائید فەیلەق و قائید فیرقەیەک کە ئەبوو نەخشەی هێرشەکە جێبەجێ بکەن بۆ داڕشتنی دوا دێڕەکانی نەخشەی ئەنفال هاتنە ناوچەکە لە کاتی گەڕانەوەدا لە سەرجادەی دوکان- سلێمانی بۆسەیەکیان بۆ دانرا. لەبەر ئەوەی هەمویان ئەفسەری پلە بەرزو، هەریەکەیان (حمایە )ی خۆی لەگەڵ بوو کاروانەکەیان ناڕێک و پێک بوو. بەرایی هێزەکەیان کە ئەگاتە نزیک بۆسەکە. جاشێک لە ڕەبیئەیەکی نزیک جادەکە بە ڕاکردن ئەیانگاتێ و ئەڵێ ٥٠ (مخرب) بۆسەیان بۆ داناون بگەڕێنەوە.\nکابرای ئەفسەر تا ئاگاداری کاروانەکە ئەکا بگەڕێنەوە بەرایی هێزەکە ئەگاتە ناو بۆسەکە. چەند سەربازێ ئەکوژرێ و لۆرییەکیان لێ ئەگیرێ بەڵام کاروانەکە بەسەلامەتی بەرلەوەی بگاتە ناو بۆسەکە ئەگەڕێنەوە دواوە. وەکو لە کاتی گفتوگۆکانی ٩١ دا لە بەغدا عقیدرکن ولید، کە جاشەکە ئەمی وریا کردبوەوە و، دواتر وەکو فریق اول رکن نزار خزرجی لە سەفەرێکی لەندەنی دا بۆ یان باسکردم ئەگەر بکەوتنیاتە ناو بۆسەکەوە لەوانە بو نەخشەی ئەنفالی ١ بە کوشتنی ئەمانە بە تەواوی پەکی بکەوتایە (١).\nشەوی ١٦/١٧ ی حوزەیرانی ساڵی ٢٠٢٠ لە ناوچەی حەفانین ی سەر بە ناحیەی باتوفە، سوپای داگیرکەری تورک بە باری ٨ هالیکۆپتەر نزیکەی ٣٠٠ سێ سەد کۆماندۆی شەڕکەری دابەزاند، بە مەبەستی ئابڵوقەدانی ئەشکەوتێک کە بەپێی زانیارییە هەواڵگرییەکانی میت و هەواڵگری سەربازی بەشیکی زۆر لە سەرکردەو فەرماندەکانی پارتی کرێکارازنی کوردستان (پەکەکە) لە هێڵی بەرگری یەکەم بۆ پاراستنی قەندیل لێیە و سەرەتای هێرشە فراوانەکەیان بۆسەر قەندیل‌و پەکەکە بە خەیاڵی خۆیان بەو گورزە لە گەریلا، دەست پێ بکەن.\nخۆشبەختانە گەریلا پێشتر بە پیلانەکەی فاشستەکانیان زانیوە و، لە پێش گەیشتنی گورگە بۆرەکانی تورک ئەوان بۆسەیەکی پارتیزانانەیان بۆ داناون، کە تیایدا وەک سەرچاوەکانی هەواڵ باسیانکردوە بەچەکی پێشکەوتو، کۆماندۆکانی سپای داگیرکەری تورکیان خستە ناو تەپکەی گەریلاوە و گورزێکی کەمەر شکێنی وایان تێ سرەواندن کە نەخشە گڵاوەکەی فاشیەکانیان پەک خستوە.\nلە دەستپێکی ئەنفالەکاندا وەک کاک نەوشیروان لە کتێبەکەیدا لە زاری فەرماندەکانی بەعسەوە ئەیگێڕێتەوە، ئەگەر جاشەكە نەبوایە لەوانە بوو پلانی پرۆسەی ئەنفالەکان پوچەڵ ببوایەتەوە. جاشێکی خۆفرۆش پلانی پێشمەرگەیان بۆ لە بۆسەنانی سپای داگیرکەری بەعس هەڵوەشاندوە، کێ ناڵێ ئێستە ئەو جاشە بە پلەی بەرز، بەرزتر لەو پێشمەرگانەی کە بۆسەیان بۆ لەشکری بەعس نابوەوە، لە لای یەکێ لە دوو حیزبەکە وە بەناوی پێشمەرگەی دێرینەوە، خانەنشینیان نەکردووە؟\nهیوادارم بۆسە لوت شکێنەکەی حەفتانین سەرەتای تێکشکاندنی نەخشەی ئۆپەراسێۆنەکانی سپاسی داگیرکەری تورک بۆ سەر گەریلا و قەندیل بێت.\nداگیرکەرانی کوردستان لە هیچ کاتێکدا سڵیان لە تاوان بەرامبەر شۆڕشی کورد نەکردۆتەوە.


کاتێک ئایفۆن شەش لەناو کۆلادا بکوڵێنی چی بەسەردێت؟! - Yeane.Org ماڵپەری یانی\nکاتێک ئایفۆن شەش لەناو کۆلادا بکوڵێنی چی بەسەردێت؟!\nسەیری ئەم ڤیدیۆیە بکەن\nداگرتنی بین سپۆڕت •• بەبێ سیدیا•• هەموو كەناڵەكانی تێدایە و بێ كێشەیە beIN SPORTS


تورکیا خاڵە سنوورییەکانی لەگەڵ ئێران دادەخات – Türkmen Basın Ajansı\n23 شوبات 2020 23 شوبات 2020 ئاژانسی میدیایی تورکمان\tکۆمێنت0\nحکومەتی تورکیا بڵاویکردەوە، سەرجەم خاڵە سنوورییەکانی لەگەڵ ئێران بەهۆی بڵاوبوونەوەی ڤایرۆسی کۆرۆنا داخستووە.\nتورکیا دڵنیاییش دەدات، هیچ حاڵەتێکی تووشبوون بە ڤایرۆسی کۆرۆنا لە تورکیا تۆمار نەکراوە.\nشایەنی باسە فه‌هره‌دین كۆجه، وه‌زیری ته‌ندروستی توركیا، رایگه‌یاند، به‌مه‌به‌ستی خۆپارێزی له‌ڤایرۆسی كۆرۆنا، بڕیاریانداوە گه‌شتی ئاسمانی له‌گه‌ڵ كۆماری ئیسلامی ئێران رابگرن و ئه‌و بڕیاره‌ش له‌ئه‌مشه‌وه‌وه ده‌چێته بواری جێبه‌جێكردنه‌وه.”\nوتیشی:” له‌رێگه‌ی ده‌روازه سنوریه‌كانیه‌وه رێگه به‌هیچ هاوڵاتیه‌كی ئێرانی ناده‌ین سه‌ردانی توركیا بكات، رۆژانی هه‌ینی و شه‌ممه‌ی رابردوش هه‌شت هاوڵاتی ئێرانی رێگه‌یان پێنه‌دراوه بێنه خاكی توركیاوه.”\nكۆجا، راشيگەياند كە ئەمڕۆ ژمارەى توشبووان بە ڤايرۆسى كۆرۆنا لە ئێران بۆ ٤٣ كەس بەرزبويەوە و هەشت كەسيش گيانيان لەدەستداوە و گوتيشى: “سێ دەروازەى سنووريمان لەگەڵ ئێراندا هەيە: گوربوڵاك لە ئاگرى، كاپيكۆى لە وان و ئەسەندەرە لە هەكارى. لەگەڵ ئەمانەشدا لە ناوچەى ئۆزەرك ناهچيڤان لە ئيغدر دەروازەى سنوورى ديلوجومان هەيە. لەسەر پێشنيارى دەستەى پسپۆرانی سەر بە وەزارەتەكەمان و لە چوارچێوەى بڕيارە پێشنياركراوەكان بە پێويستمان زانى جگە لە كەمكردنەوەى هاتوچۆ لە دەروازەكان چەند رێوشوێنێكى ديكە بگرينەبەر. بەهۆى بەرزبوونەوەى حاڵەتەكان لە ئێران بڕيارى داخستنى كاتيمان بۆ سنوورەكانمان لەگەڵ دراوسێكەمان دەركرد”.\n« راگەیەندراوێك لەوەزارەتی پەروەردەوە له‌باره‌ی كچه هه‌شت ساڵانه‌كه‌ی هه‌ولێر\nرۆحانی: سزاکانی ئەمریکا بۆ سەر ئێران لە ڤایرۆسی کۆرۆنا دەچێت »\nئەردۆغان و ماکرۆن پەیوەندی تەلەفۆنی ئەنجامدەدەن\n16 ئاب 2018 16 ئاب 2018 تـەبا\t0\n“رێککەوتنی ئیدلب سەرکەوتنی بەڕێز سەرۆککۆمارمان و بەڕێز پوتینە”\n27 ئه‌یلول 2018 27 ئه‌یلول 2018 ئاژانسی میدیایی تورکمان\t0\nپوتین: هەنگاوی تورکیا بۆ ناوچەی ئارام له سووریا ئەرێنییە\n27 ئاب 2019 ئاژانسی میدیایی تورکمان\t0


کوردیپێدیا - خوران\n🏰 خوران | پۆل: شوێنەکان | زمانی بابەت: 🇸🇦 عربي\nهي قرية تتبع ناحية سیدكانسیدكان في قضاء سورانسوران لمحافظة أربيلأربيل حسب تقسم إقليم كردستان.\n11. 👁 القصبة\n12. 👁 باحرى\n13. 👁 بارة\n14. 👁 باسكان سفلي\n15. 👁 باسكان علياء\n16. 👁 بالكان\n17. 👁 برجيخة\n18. 👁 بردة سور\n19. 👁 بركرد\n20. 👁 برميزة\n21. 👁 بروزة\n22. 👁 بزنكرة\n23. 👁 بشبال\n24. 👁 بلسنان\n25. 👁 بنان\n26. 👁 بنبريزة\n27. 👁 بنجار\n28. 👁 بندر\n29. 👁 بنكور\n30. 👁 بنهوراز\n31. 👁 بنوناك\n32. 👁 بني\n33. 👁 بوزان\n34. 👁 بوزينة\n35. 👁 بولي\n36. 👁 بونكستى\n37. 👁 بيجونى\n38. 👁 بيخة\n39. 👁 بيرا ابراهم\n40. 👁 بيربي\n41. 👁 بيربينان\n42. 👁 بيرتة\n43. 👁 بيركان\n44. 👁 بيركة\n45. 👁 بيركمة\n46. 👁 بيركول\n47. 👁 بيروشمة\n48. 👁 بيزان\n49. 👁 بيزفران\n50. 👁 بيسوت\n51. 👁 بيسوك\n52. 👁 بيسيو\n53. 👁 بيقبوشك\n54. 👁 بيكول\n55. 👁 بيمة سوران\n56. 👁 بيواس السفلي\n57. 👁 بيواس العلياء\n58. 👁 تالجار\n59. 👁 تالين\n60. 👁 تاوكان\n61. 👁 تلان\n62. 👁 تلستى\n63. 👁 توبزاوا\n64. 👁 توكة\n65. 👁 جرى\n66. 👁 جملوا\n67. 👁 جناري\n68. 👁 جنارين\n69. 👁 جوخين كلى\n70. 👁 جورة\n71. 👁 جورجى\n72. 👁 جونرى\n73. 👁 جونسة\n74. 👁 خاستوا\n75. 👁 خترة\n76. 👁 خراوى\n77. 👁 خروانة\n78. 👁 خشولا\n79. 👁 خليفان\n80. 👁 خنيرة\n81. 👁 خوراكر\n82. 👁 خوماري\n83. 👁 خومارية\n84. 👁 دالة\n85. 👁 دانسي\n86. 👁 دايلا\n87. 👁 دحلة كوش\n88. 👁 دراو\n89. 👁 دراو السفلي\n90. 👁 دراو العلياء\n91. 👁 درهول (هيرت)\n92. 👁 دريا سور\n93. 👁 دريالوك\n94. 👁 دريان\n95. 👁 دلاو\n96. 👁 دهولا\n97. 👁 دورةملك\n98. 👁 دوستانى (دەشتى ھیرت)\n99. 👁 دولا\n100. 👁 دولةبيران\n101. 👁 دولهلوا\n102. 👁 دياناوا\n103. 👁 ديرشكا\n104. 👁 ديري\n105. 👁 ديوين\n106. 👁 رسول ئمرا\n107. 👁 رشكين\n108. 👁 ركاو\n109. 👁 روسر\n110. 👁 زراوك\n111. 👁 زروا\n112. 👁 زوزيلة\n113. 👁 زيارة\n114. 👁 زيركان\n115. 👁 زيلوي\n116. 👁 زيليا\n117. 👁 سارداو\n118. 👁 سالاريا\n119. 👁 سبيارة\n120. 👁 سبيندار\n121. 👁 سربيش\n122. 👁 سركردةالعلياء\n123. 👁 سكن\n124. 👁 سليكا\n125. 👁 سماقة\n126. 👁 سمخيلا\n127. 👁 سنين\n128. 👁 سورزويا\n129. 👁 سوريا\n130. 👁 سوكينة\n131. 👁 سي كوجكة\n132. 👁 سيدا\n133. 👁 سيدكان\n134. 👁 سيران\n135. 👁 سيروا\n136. 👁 شابكي\n137. 👁 شكيرا\n138. 👁 شناو\n139. 👁 شنشاه\n140. 👁 شوشنة السفلي\n141. 👁 شوشنة العلياء\n142. 👁 شيخ رش\n143. 👁 شيوان\n144. 👁 شيوسان\n145. 👁 شيوسقر\n146. 👁 شيوگرم السفلي\n147. 👁 شيوگرم العلياء\n148. 👁 شيون\n149. 👁 قلان كردي\n150. 👁 كربيج\n151. 👁 كرممك\n152. 👁 كورابي\n153. 👁 گرديم\n154. 👁 لوكان\n155. 👁 لولان\n156. 👁 ليتان\n157. 👁 ليربان\n158. 👁 ليلكان\n159. 👁 مالاير\n160. 👁 مالة ملا\n161. 👁 مالدر\n162. 👁 ماوتوي\n163. 👁 ماوتي العلياء\n164. 👁 ماونا\n165. 👁 مرزة\n166. 👁 مركروك السفلي\n167. 👁 مركروك العلياء\n168. 👁 ملا بادين\n169. 👁 ممديا\n170. 👁 موتي السفلي\n171. 👁 موسلك\n172. 👁 ميدان (سیدكان)\n173. 👁 ميرزيت\n174. 👁 ميركة رش\n175. 👁 مينا السفلي\n176. 👁 مينا العلياء\n177. 👁 ناوداروك\n178. 👁 ناوروا\n179. 👁 ناوروين\n180. 👁 ناوميركان\n181. 👁 هومار\n➕ ئەم بابەتە لەلایەن: (جوان عومەر ئەحمەد)ەوە لە: Jul 28 2020 11:46AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Jul 28 2020 5:21PM پێداچوونەوەی بۆکراوە و ئازادکراوە\n🗄 سەرچاوەکان 17,709


دەرسەکانی شۆڕشی کرێکاری ئۆکتۆبر\nلە ڕوانگەی ماڕکسەوە، کە دەسکەوتی لێکۆلینەوە زانستیی ، کۆمەڵناسی و ئابووری نیزامی سەرمایەداری بوو، کۆمونیزم لە دوو فازدا بە تەواوەتی جێگای نیزامی چینایەتی دەگرێتەوە. دوای ئەوەی کە چینی کرێکار دەسەڵاتی سیاسی بە دەستەوە گرت و مالیکیەتی خوسوسی بەسەر ئامرازەکانی بەرهەمهێنان و دابەش کردنی زەویدا هەڵوەشاندەوە، فازی یەکەمی بنیاتنانی کۆمەڵگای سۆسیالیستی دەست پیدەکات. لەم قۆناغەدا کە تێیدا بە ناچار ڕادەیەک لە نایەکسانی هێشتا بوونی هەیە و درێژە بە ژیانی خۆی لە کۆمەڵگەدا ئەدات: یەکەم، هەموان دەبێ کار بکەن و کەس ناتوانێ لەسەر کار و زەحمەتی کەسانی دیکە بژی. بەم واتایە هێزی کار ئیتر کاڵایەک نابێت کە بکڕدرێت و بفرۆشرێت. دووهەم، هەر کەس بە ڕادەی کارێکی دەیکات لە پێداویستیەکانی ژیان بەهرەمەند دەبێت و ڕێژەی کاریش بە کاتژمێری کار و ئاستی دژواری کارەکە پێوانە دەکرێت. حکومەتی کرێکاری دوای کەم کردنەوەی خەرجە گشتیەکان، بەم پێوانانە سەهمی کاری هەموو کەسێک ئەدات و بەرهەمهێنانێکی زۆری کاری فەراهەم ئەبێت. کۆمەڵگا دەگاتە ئاستی فراوانی نیازمەندیەکانی ژیان و بەم جۆرە بوارەکانی دروست کردنی ڕیفاهی مادی و مەعنەوی لە کۆمەڵگادا فەراهەم دەبێت. ئەوکات لە فازی دووهەمدا ئەسڵی " لە هەر کەس بە پێی توانایی، بە هەر کەس بە پێی نیازی" پیادە ئەکرێت، دەوڵەت لەبەین دەچێت و کۆمەڵگای چینایەتی لە ژیانی بەشەر دەسڕدرێتەوە.\nحیزبی بولشویک کە ڕێبەریی شۆڕشی ئۆکتۆبری بە دەستەوەبوو، بە پێی بەرنامەیەک کە بە پەسندی " کۆبوونەوەی گشتی شوڕای نوێنەرانی سەرتاسەری روسیەی گەیاند بوو"، دوای لە دەسەڵات خستنی سەرمایەداران و خاوەن زەویەکان، سەرکوتی خۆڕاگری ئەوان و سەقامگیر کردنی دەوڵەتی کرێکاری، دەبوو نەخشە و پلاناکانی بۆ ڕیکخستنی فازی یەکەمی ئابووری سۆسیالیستی بخاتە بواری کردارییەوە.